Summary: سندھ میں کئی علاقے اس وقت بھی زیر آب ہیں۔ ان علاقوں کے آس پاس کی آبادی میں جلدی امراض پھیلی ہوئی ہیں۔ یہاں موجود ہر کیمپ میں ایسے بچے نظر آتے ہیں، جن کے جسم اور چہرے پر دانے ہیں۔

’یہ ٹھیک ہی نہیں ہوتے، ہم کھانے کا بندوبست کریں یا ڈاکٹر کا انتظار‘

راشد علی ایک بالٹی میں سیلابی پانی لاتے اور اپنی آٹھ برس کی بھانجی کے سر اور پاؤں پر ڈال رہے تھے۔ بچی کپکپا رہی تھی۔ راشد اور ان کی بھانجی کے ارد گرد ہی زمین اور بینچوں پر متعدد مریض اور بھی موجود تھے جن میں سے اکثر کو ڈرپ لگی ہوئی تھی۔

یہ منظر ہے دو کمروں پر مشتمل ایک نجی کلینک کا جو سندھ کے ضلع دادو کے قریب واقع چھنڈن موری گاؤں کا ہے۔ اس کلینک کے آس پاس سیلاب متاثرین خیموں یا سائبان کے نیچے بیٹھے ہوئے تھے جبکہ سامنے کشتیاں کھڑی تھیں جو لوگوں کو جوھی اور دیگر علاقوں میں لے کر جا رہی تھیں جو حالیہ سیلاب کی وجہ سے زیر آب آچکے تھے۔

’سرکاری ہسپتالوں میں علاج کراتے ہیں، کل بھی ایک ٹیم آئی تھی لیکن قابل اطمینان علاج نہیں ہوتا۔ حکومت کی طرف سے صرف ایک دو گھنٹے کے لیے کیمپ لگتا ہے اور وہ پھر چلے جاتے ہیں۔ یہ مقامی ڈاکٹر تو فیملی ڈاکٹر ہوتے ہیں، یہاں رہتے ہیں، انھیں بچے کو دکھاتے ہیں تو یہ ٹھیک ہو جاتے ہیں۔‘

سرکاری تعلیمی ادارے میں قائم کیمپ ہو، خیمہ یا سڑک پر موجود متاثرین، ہر کسی کے پاس کھانے کی شکایت موجود تھی کہ وہ ہر وقت چاول نہیں کھا سکتے اور اپنے بچوں کو کیا دیں۔

دادو جوھی روڈ پر کالج میں واقع کیمپ کے باہر چارپائی پر سمی اپنے چار بچوں کے ساتھ موجود تھیں۔ ان کا دس برس کا بھائی دوپہر ایک بجے کی گرمی میں بھی کمبل اوڑھے لیٹا تھا اور سکڑنے کے باوجود اس کے کپکپاتے ہوئے پاؤں نظر آ رہے تھے۔

اس کیمپ میں ایک ڈاکٹر موجود تھے جن کے پاس متعدد غیر معروف سیرپ اور دیگر ادویات موجود تھیں۔ یہاں نہ سٹیتھ سکوپ ہے نہ بلڈ پریشر چیک کرنے کا آلہ اور نہ بچوں کا وزن کرنے کی کوئی مشین موجود تھی۔

دادو، جامشورو سمیت سندھ کے تمام متاثرہ علاقوں میں اس وقت محکمہ صحت کے علاوہ غیر سرکاری تنظیموں نے بھی میڈیکل کیمپ لگائے ہیں۔

یہاں ڈیسک پر نامور کمپنیوں کی ادویات کے ساتھ ملیریا کے ریپڈ ٹیسٹ کی سہولت بھی دستیاب تھی۔ یہ تمام سہولیات محکمہ صحت کے صرف اسی کیمپ میں نظر آئیں۔ اس علاقے کے آس پاس بھی متاثرین کی کیمپ واقع تھے۔

سندھ میں کئی علاقے اس وقت بھی زیر آب ہیں۔ ان علاقوں کے آس پاس کی آبادی میں جلد کے امراض بھی پھیلے ہوئے ہیں۔

ہر کیمپ میں ایسے بچے نظر آتے ہیں، جن کے جسم اور چہرے پر دانے ہیں۔ سکھر نیو پنڈ سے لے کر شھدادکوٹ، خیرپور، لاکھا روڈ اور جامشورو سمیت کئی علاقوں سے سوشل میڈیا پر بچوں کی تصاویر شیئر کی گئی ہیں جن میں بچے جلدی امراض کا شکار نظر آتے ہیں۔


Summary: عابد حسین ببر کی بوٹ گذشتہ 20 روز سے ضلع دادو کی تحصیل خیرپور ناتھن شاہ اور آس پاس کے علاقے کے لوگوں کو ریسکیو کرنے میں مصروف رہی ہے۔

دادو کا باہمت شخص جس نے کشتی خرید کر دو ہزار افراد کو خود ریسکیو کیا

یہ ہیں صوبہ سندھ کے ضلع دادو کی تحصیل خیرپور ناتھن شاہ کے رہائشی عابد حسین ببر، جنھوں نے خیرپور ناتھن شاہ اور آس پاس کے علاقے کے لوگوں کو خود ریسکیو کیا۔

’بڑے بھائی نے فیصلہ کیا کہ صبح چلیں گے، گھر میں خواتین اور بچوں سمیت میری بزرگ والدہ بھی موجود تھیں جو ہیپاٹائٹس میں مبتلا تھیں۔ پانی کی رفتار زیادہ تھی صبح تک ہمارے گھروں میں چار سے پانچ فٹ آ گیا اور ہم پانی کے گھیرے میں تھے۔ ہمیں ریسکیو کرنے کے لیے کوئی کشتی موجود نہیں تھی۔ دو روز بعد رشتے دار ایک کشتی لے کر آئے اور ہمیں ریسکیو کیا۔‘

یہاں سے نکل جانے والوں میں عابد حسین کا خاندان بھی شامل تھا۔ عابد حسین کے مطابق اُنھیں اندازہ تھا کہ انتظامیہ لوگوں کو ریسکیو نہیں کر پائے گی اور کشتی ایک بنیادی ضرورت ہے کیونکہ جب تک انسانوں کو بچایا نہیں جاتا باقی ضروریات ثانوی حیثیت رکھتی ہیں، لہٰذا اُنھوں نے اپنے ہم خیال دوستوں کے ساتھ رقم جمع کی۔

’ہم نے ٹھٹہ کے کینجھر جھیل سے ایک کشتی خرید لی۔ یہ استعمال شدہ تھی جو ہمیں سات لاکھ روپے کی ملی۔ اس کو چلانے کے لیے ہم وہاں سے ہی ایک ماہی گیر کو بھی لائے جس کے پاس جھیل کے علاوہ سمندر میں بھی کشتی چلانے کا تجربہ تھا اور اس کشتی کو ہم نے خیرپور ناتھن شاہ سے لوگوں کو ریسکیو کرنے کے لیے اتارا۔‘

عابد حسین کے مطابق خیرپور ناتھن شاہ اور آس پاس کے علاقوں سے 15 روز میں اُنھوں نے 2000 کے قریب لوگوں کو ریسکیو کیا۔

خیرپور ناتھن شاہ جاتے ہوئے راستے میں عابد حسین نے کشتی سے لول جا نامی گاؤں میں اپنا گھر دکھایا اور بتایا کہ دیکھیں وہ ڈوبا ہوا ہے۔

عابد حسین خیرپور ناتھن شاہ میں ریئل اسٹیٹ کے کاروبار سے منسلک تھے۔ ان کے ساتھی آصف شیخ، احمد سندھی اور حفیظ قمبرانی بھی چھوٹے موٹے کاروبار اور ملازمت کرتے ہیں لیکن سماجی خدمت سے بھی وابستہ ہیں۔

خیرپور ناتھن شاہ اور آس پاس میں کشتیاں دستیاب نہیں صرف منچھر جھیل میں کشتیاں چلائی جاتی ہیں۔

موجودہ وقت انڈس ہائی وے پر نائچ گوٹھ کے مقام پر جیٹی جیسی صورتحال ہے جہاں سے پی ڈی ایم اے، پاکستان آرمی اور نیوی اپنا ریسکیو آپریشن ختم کر چکی ہیں تاہم نجی طور پر کشتیاں چلائی جا رہی ہیں جو لوگوں کو خیرپور ناتھن شاہ اور آس پاس میں لے کر جاتی ہیں۔ یہ 300 سے 500 روپے کرایہ لے رہی ہیں۔

عابد حسین نے اس وقت اپنی کشتی میڈیکل کیمپ لگانے والوں اور متاثرین میں راشن لے جانے والوں کے لیے مفت میں مختص کی ہوئی ہے۔

خیرپور ناتھن شاہ میں دو سے تین فٹ پانی کی سطح کم ہونے کے بعد لوگوں نے فیملی کے ساتھ واپسی اختیار کی لیکن وہاں بجلی، مواصلات، پینے کے صاف پانی کی کوئی سہولت دستیاب نہیں۔


Summary: انجلینا جولی گذشتہ روز پاکستان پہنچی تھیں۔ اس سے قبل وہ سنہ 2005 کے زلزلے اور سنہ 2010 کے سیلاب میں بھی پاکستان کا دورہ کر چکی ہیں۔

’گرمی شدید تھی اور وقت کم مگر انجلینا بار بار خواتین سے بات کرنے رک جاتی تھیں‘

دادو کی کھیر موری میں چار کشتیاں تیار تھیں۔ اُنھیں انتظار تھا ایک مہمان کا جس کے ساتھ اُنھیں اس گاؤں میں جانا تھا جس کے لوگ سیلاب کے پانی میں گھرے ہیں اور وہاں سے نہیں نکلے۔

پیر بخش عرف پیرل چانڈیو مقامی رہائشی اور گلوکار ہیں۔ ان کے مطابق اُنھوں نے انجلینا جولی کی کوئی فلم نہیں دیکھی اور نہ ہی وہ ان سے واقف تھے۔ اُنھیں تو بس بتایا گیا تھا کہ یہ بہت بڑی اداکارہ ہیں۔

سندھ میں سیلاب سے متاثرہ ضلع دادو میں اپنے مختصر دورے کے دوران اقوام متحدہ کے ادارہ برائے پناہ گزین (یو این ایچ سی آر) کی نمائندہ خصوصی اور امریکی اداکارہ انجلینا جولی تین دیہات کے دورے پر گئیں۔

پیرل چانڈیو اور انجلینا جولی کے ساتھ کشتی میں پاکستان میں آئی آر سی کی سربراہ شبنم بلوچ بھی موجود تھیں جن کا تعلق سندھ سے ہے۔ وہ انجلینا جولی کی مترجم تھیں۔

پیرل چانڈیو کے مطابق اُنھوں نے ابراہیم چانڈیو، خیر محمد مغیری اور علی محمد مغیری گاؤں کا دورہ کیا۔ وہاں وہ کشتی سے نیچے اتریں اور جا کر خواتین سے بات چیت کی۔

انجلینا نے خواتین سے پوچھا کہ آپ لوگوں کو کس چیز کی ضرورت ہے؟ تو ان خواتین نے اُنھیں بتایا کہ اُنھیں کھانے پینے کی تکلیف ہے، چاروں اطراف میں پانی ہے اور مریضوں کو بھی اس سے گزر کر لے جانا پڑتا ہے۔

پیرل چانڈیو کے مطابق گرمی شدید تھی اور وقت بھی کم تھا جس کی سکیورٹی والے انجلینا کو بار بار یاد دہانی کرواتے تھے لیکن وہ خواتین سے بات کرنے رک جاتی تھیں۔

ان خواتین نے انجلینا کو بتایا کہ ان کی تین تحصیلیں خیرپور ناتھن شاہ، میہڑ اور جوہی زیر آب ہیں اور اس وقت دادو میں لوگوں کی بہت بڑی تعداد موجود ہے جبکہ جو گھر ہیں ان کا کرایہ بہت ہے جو وہ برداشت نہیں کر سکتیں اس لیے وہ یہاں ہی بیٹھی ہوئی ہیں۔

دوپہر ایک بجے سے لے کر دو بجے تک اُنھوں نے ان علاقوں کا کشتی پر دورہ کیا جو پانی کے گھیرے میں ہیں۔

اس کے بعد کھیر والی موری واپس آ کر وہاں خیموں میں موجود خاندانوں سے ملاقات کی اور وہاں موجود ایک میڈیکل کمیپ کا بھی دورہ کیا جس کے بعد وہ واپس روانہ ہو گئیں۔

یاد رہے کہ انجلینا جولی اس سے قبل سنہ 2005 کے زلزلے اور سنہ 2010 کے سیلاب کے دنوں میں بھی پاکستان کا دورہ کر چکی ہیں۔

سوشل میڈیا صارف آمنہ بدر نے لکھا کہ انجلینا جولی سنہ 2010 میں اپنے آخری دورہ پاکستان کے بعد ایک بار پھر پاکستان میں سیلاب متاثرین کی مدد کے لیے آ پہنچی ہیں۔

تزئین نامی صارف نے لکھا کہ انجلینا جولی دادو میں ہیں۔ شاید ان کی موجودگی سے پاکستان میں سیلاب کو وہ عالمی توجہ ملے گی جس کی فی الوقت ضرورت ہے۔


’بیٹے کو ڈرانے کے لیے اس پر تیل چھڑکا تھا، آگ کیسے لگی معلوم نہیں‘

شازیہ پروین کے گھر میں بدھ کی شام معمول کا دن تھا۔ ان کے بچے ہوم ورک کر رہے تھے اور وہ اپنی نند کے ساتھ صحن میں موجود تھیں۔ ان کے شوہر نذیر احمد گھر میں آئے تو شازیہ نے اُنھیں بتایا کہ گھر کا چولھا خراب ہے۔ وہ اس کی مرمت کروانے لے گئے۔

شازیہ پروین کے مطابق بدھ کی شام وہ اپنی نند کے شور مچانے کی آواز پر اٹھی تھیں۔ ’میری نند شور مچا رہی تھی کہ بھائی آپ یہ کیا کر رہے ہیں۔ میں اٹھی اور کمرے میں جا کر دیکھا کہ میرا بیٹا 12 سالہ شہمیر آگ میں جھلس رہا تھا۔ اس پر تیل ڈال کر آگ لگائی تھی۔ میرا شوہر نذیر اپنے بڑے بیٹے کے ساتھ شہمیر کو موٹر سائیکل پر لے کر قطر ہسپتال گیا جہاں سے اس کو برنس وراڈ منتقل کیا گیا، جہاں دو دن زیر علاج رہنے کے بعد وہ فوت ہو گیا۔‘

ملزم نذیر احمد کا کہنا ہے کہ وہ پڑھا رہے تھے لیکن بیٹا کام مکمل نہیں کر رہا تھا۔ ’میں نے جب اس سے پوچھا تو اس نے مکمل خاموشی اختیار کر لی جس پر مجھے غصہ آ گیا اور بس سمجھ میں یہ آیا کہ سامنے تیل پڑا ہوا تھا پینٹ کا، وہ میں نے اس پر پھینکا اور ماچس کی تیلی جلائی۔ یہ تیلی میں نے اس کو ڈرانے کے لیے جلائی تھی اور کہا کہ پھینک دوں گا، پھینک دوں گا۔‘

نذیر احمد کہتے ہیں کہ اُنھیں نہیں معلوم کہ شہمیر پر جلتی تیلی کیسے گری۔ ’جیسے ہی اس نے چیخ لگائی مجھے ہوش آیا، میں نے اس پر کمبل ڈالا اور بائیک پر لے کر قطر ہسپتال گیا، اس کے بعد برنس وارڈ لے گیا جہاں وہ فوت ہو گیا۔‘

پاکستانی معاشرے میں بچوں سے مار پیٹ ایک معمول کی بات ہے اور معاشرے میں سماجی سطح پر کافی حد تک قابل قبول نظر آتی ہے۔ کراچی کے جناح ہسپتال کے شعبہ ایموشنل اینڈ بیہیویئرل ہیلتھ کے سربراہ ڈاکٹر چنی لال کہتے ہیں کہ والدین کے منفی رویے بچے کی شخصیت کو مسخ کر دیتے ہیں اور ان کی ذہنی نشوونما متاثر کرتے ہیں۔ ’یہ رجحان ان والدین میں زیادہ ہوتا ہے جن کے اپنی شخصیت کے مسائل ہوتے ہیں اور اپنی محرومیاں ہوتی ہیں کیونکہ جو چیزیں وہ زندگی میں نہیں کر سکے وہ بچوں سے کروانا چاہتے ہیں۔‘

ڈاکٹر چنی لال کہتے ہیں کہ ’بچوں کو وقت اور توجہ کی ضرورت ہے والدین سکول یا ٹیوشن کے حوالے کر کے کام کاج میں لگے رہتے ہیں۔ والدین کو کم از کم ایک وقت کا کھانا اپنا بچوں کے ساتھ کھانا چاہیے تاکہ بچوں کو احساس ہو کہ ان کا وقت گھر میں گزرتا ہے کیونکہ ملازمت پیشہ والدین صبح جاتے ہیں اور شام کو یا رات کو واپس آتے ہیں جب بچے سو رہے ہوتے ہیں، اس لیے ان سے ان کا رابطہ نہیں رہتا۔‘


Summary: سندھ میں حالیہ سیلابوں سے زراعت کو بہت نقصان پہنچا ہے مگر بینکوں سے قرضے حاصل کرنے والوں کا کہنا ہے کہ بینک انھیں رعایت نہیں دے رہے۔

سندھ کے سیلاب سے متاثرہ علاقوں میں قرضوں کی واپسی کیسے ہو گی؟

سیلاب سے متاثرہ علاقوں میں گھروں، فصلوں اور مویشیوں کے نقصان کے بعد زرعی اور ذاتی قرضوں کی واپسی یا واپسی میں رعایت یا معاف کرنے کے بارے میں جب معلومات اکٹھی کی گئیں تو پایا گیا کہ اس سلسلے میں زرعی ترقیاتی بینک کو چھوڑ کر سٹیٹ بینک، کمرشل بینکوں اور سندھ کی صوبائی حکومت کی ایسی کوئی پالیسی نہیں جس کے تحت متاثرہ علاقوں میں بینکوں اور مائیکرو فنانس اداروں سے لیے جانے والے قرضوں کی واپسی پر کوئی ریلیف فراہم کیا گیا ہو۔

اے ایس اے کے مائیکرو فنانس بینک کے سربراہ تصدق حسین نے بی بی سی اردو کی جانب سے بھیجی گئی ای میل کے جواب میں کہا ہے کہ وہ سٹیٹ بینک آف پاکستان کے ذریعے ریگیولیٹ ہوتے ہیں اور ان کے واضح کردہ خطوط پر عمل پیرا ہیں۔ اُنھوں نے کہا کہ اس بارے میں ابھی تک کوئی واضح ہدایت یا پالیسی نہیں ملی ہے تاہم ان کا کہنا تھا کہ ہمارا دل سیلاب متاثرہ لوگوں کے ساتھ ہے۔

اس حوالے سے ٹیلی نار مائیکرو فنانس بینک کو ای میل کی گئی اور ٹوئٹر کے ذریعے بھی رابطہ کیا گیا تاہم کوئی مؤقف سامنے نہیں آیا۔ متعدد بار رابطے کی کوشش کے بعد یو اے این نمبر پر موجود آپریٹر نے بتایا کہ ان کی قرضے ری شیڈیول کرنے کے بارے میں کوئی پالیسی نہیں۔

اُنھوں نے زرعی ترقیاتی بینک کی جانب سے  20 ارب کے قرضے سیلاب زدہ علاقوں میں مؤخر کرنے کے فیصلے کے بارے میں نے کہا یہ ایک اچھا اقدام ہے تاہم اس سے سندھ میں سیلاب میں تباہ ہونے والی معیشت کو زیادہ فائدہ نہیں پہنچے گا۔

اُنھوں نے کہا کہ زرعی ترقیاتی بینک کے قرضوں میں سے 70 سے 75 فیصد پنجاب اور صرف 10 فیصد سندھ اور باقی دیگر صوبوں کو ملتا ہے اور اس وقت سندھ میں سب سے زیادہ تباہی آئی ہے اور یہاں زرعی شعبے کو سب سے زیادہ نقصان ہوا۔

اُن کے مطابق 90 فیصد زرعی قرضے نجی بینک زراعت کے شعبے میں دیتے ہیں اور ان کی جانب سے ابھی تک کوئی ایسی پالیسی نہیں آئی کہ جن میں سیلاب زدہ علاقے میں کسانوں کو کوئی ریلیف دیا گیا ہو۔

محمود نواز شاہ نے سیلاب سے متاثرہ سندھ کے علاقوں میں قرضے کی واپسی میں نرمی یا رعایت پر بات کرتے ہوئے کہا کہ جب کورونا وائرس کی وبا پاکستان میں پھوٹی تو حکومت کی ہدایات پر سٹیٹ بینک نے ایک پالیسی کا اجرا کیا تھا جس کے تحت 1200 ارب روپے سے زائد کے رعایتی قرضے دیے گئے تھے۔ اُنھوں نے کہا کہ ان ہی خطوط پر سندھ کے سیلاب سے متاثرہ علاقوں میں قرضوں پر رعایت کی پالیسی سامنے آنی چاہیے۔


موئن جو دڑو: ’4500 سال پرانا نکاسی آب کا نظام سیلاب میں کام آ گیا`

’موئن جو دڑو میں پانی کی نکاسی کا 4500 سال پرانا نظام آج بھی کام کر رہا ہے۔‘ یہ کہنا ہے ڈائریکٹر جنرل اینٹی کوئیٹیز اینڈ آرکیالوجی منظور احمد کا۔

موئن جو دڑو میں بی بی سی سے بات کرتے ہوئے انھوں نے کہا کہ ’یہاں پانی ٹھہرا ہی نہیں۔ ہم بھاگتے ہوئے یہاں پہنچے تو پتا چلا کہ 4500 سال پرانے اس ڈرین (نالے) سے پانی بہہ کر باہر نکل چکا ہے۔ اس مقام سے پانی نکالنے میں میری ٹیم کا کوئی عمل دخل نہیں، یہ خود ہوا ہے۔ ہاں، یہ ضرور ہوا کہ جب پانی یہاں سے نکل گیا تو باہر جا کر چند سال پرانے بنے کمپاؤنڈ میں جمع ہو گیا جسے نکالنے میں ہمیں تین ہفتے لگے۔`

موئن جو دڑو 4500 سال پرانی تہذیب ہونے کے ساتھ ساتھ اپنے پائیدار نکاسی آب کے نظام کے لیے بھی مشہور ہے۔ جبکہ یہاں کے شہری آبادکاری کے نظام کی مثال آج بھی دی جاتی ہیں۔ اس وقت یہ جگہ یونیسکو کے زیرِ انتظام ہے جس کی ٹیم ہر ماہ یہاں کا معائنہ کرنے آتی ہے۔

’اس جگہ کی دیکھ بھال اور سنبھالنے کے لیے چند اقدامات کی ضرورت ہوتی ہے جو یونیسکو کی تجاویز کے عین مطابق ہوتی ہیں۔ ماہرین نے صرف یہ خدشہ ظاہر کیا ہے کہ اگر اس جگہ کی دیکھ بھال یونیسکو کی تجاویز کے مطابق نہ ہوئی تب موئن جو دڑو کے لیے اس فہرست سے نکلنے کا خطرہ بڑھ سکتا ہے۔ یہ کہیں نہیں کہا گیا کہ موئن جو دڑو کو فہرست سے نکال دیا گیا ہے۔`

یہاں پہنچتے ہی سب سے پہلے میری نظر چند مزدوروں پر پڑی جو خاموشی سے موئن جو دڑو کے سٹوپا کے گِرد بنی حفاظتی دیوار دوبارہ سے بنا رہے تھے۔ یہاں آس پاس دیکھنے کے لیے اتنا ہی پرانا حمام جبکہ چھوٹی چھوٹی تنگ گلیاں ہیں جن سے گزر کر آپ اس تہذیب کا جائزہ لے سکتے ہیں۔

منظور احمد کے مطابق موئن جو دڑو میں 1922 سے لے کر اب تک بہت کم کھدائی ہوئی ہے اور اب بھی 90 فیصد کھدائی ہونا باقی ہے۔ اب بھی اس زمین کے نیچے قدیم تہذیب سے منسلک کئی راز دفن ہیں۔

یونیسکو کی ٹیم ہر چند ماہ بعد یہاں دورے کے لیے ضرور آتی ہے۔ اس دورے کا مقصد یہ جانچنا ہوتا ہے کہ موئن جو دڑو کے مقام کی بہتر حفاظت کے لیے کس قسم کی تیاریاں کی گئی ہیں، دیواروں کی حفاظتی تہہ کی دیکھ بال کیسے کی جا رہی ہے اور اس بار یہ بھی جائزہ لیا جائے گا کہ حالیہ بارشوں اور سیلاب کے نتیجے میں یہاں کیا نقصانات ہوئے ہیں۔

اس دوران آثارِ قدیمہ کے مقامات کو بچانے کی مہم بھی تیز ہو گئی ہے۔ ماہرین نے موئن جو دڑو جیسی قدیم تہذیب کو سیلاب کی تباہ کاریوں سے بچانے کی اپیل بھی کی ہے۔


Summary: ’ہم برسات میں لٹ کر آئے ہیں، ہمارے پاس پورے کپڑے بھی نہیں۔ جیسے تیسے گزارا کر رہے ہیں۔ اُس کا کیا کام کہ ایسے راتوں میں یہاں چلا آئے۔ جب یہ سلسلہ دو تین دن جاری رہا تو ہم نے اس کی شکایت کر دی۔‘

’رات کو بہانے سے وہ ہمارے خیمے کے پاس آتا اور اِدھر اُدھر کی باتیں شروع کر دیتا‘

’رات تین بجے وہ بہانے بہانے سے ہمارے خیمے کے پاس آتا اور ہم سے اِدھر اُدھر کی باتیں شروع کر دیتا۔ ہمارے گھر کی عورتیں بھی وہیں سو رہی ہوتی ہیں۔ ہم برسات میں لٹ کر آئے ہیں، ہمارے پاس پورے کپڑے بھی نہیں۔ جیسے تیسے گزارا کر رہے ہیں۔۔۔ اُس کا کیا کام کہ ایسے راتوں میں یہاں چلا آئے۔ جب یہ سلسلہ دو تین دن جاری رہا تو ہم نے اس کی شکایت کر دی۔‘

یہ لاکھوں لوگ اب امداد کے منتظر ہیں۔ متاثرین میں بیشتر کا الزام ہے کہ حکومت کی جانب سے انھیں کوئی مدد فراہم نہیں کی گئی اور نہ ہی ان کی عارضی رہائش کا بندوبست کیا گیا ہے اور یہ کہ صرف نجی امدادی ادارے اُن کی تھوڑی بہت مدد کر رہے ہیں۔

انھوں نے بتایا کہ جوہی کے قریب ایم این ای وی ڈرین پر بہت سے سیلاب متاثرین عارضی پناہ گاہ بنائے بیٹھے ہیں۔ ایک گھر کے مرد امداد کی تلاش میں کہیں دور نکلے ہوئے تھے، صرف ماں اور دو بیٹیاں اپنے عارضی خیمے میں تھیں جب ایک اجنبی مرد وہاں چلا آیا اور لڑکیوں سے الٹی سیدھی باتیں کرنے لگا۔ لڑکیوں کے شور مچانے پر وہ شخص وہاں سے بھاگ گیا۔ وہ کون تھا یہ شناخت نہیں ہو سکی۔

’اگرچہ ہم نے اپنے ڈی ایس پیز کی ڈیوٹی لگا رکھی ہے لیکن پھر بھی ایسے واقعات پیش آ سکتے ہیں۔ ہمارے پاس اب تک باقاعدہ کوئی شکایت درج نہیں کروائی گئی‘ تاہم انھوں نے معشوق برہمانی کی بات کی تائید کی کہ لوگ خواتین سے متعلق معاملات پر تھانہ کچہری جانا اپنی رسوائی اور بدنامی تصور کرتے ہیں اس لیے آپس میں بیٹھ کر معاملات طے کر لیتے ہیں۔

اس حوالے سے جب دادو پریس کلب سے رابطہ کیا گیا تو کلب کے ذرائع نے نام ظاہر نہ کرنے کی شرط پر اس واقعے کی تصدیق کی اور کہا کہ اس حوالے سے کوئی تفتیش یا کارروائی نہیں ہوئی اور نہ ہی اسے سنجیدگی سے لیا گیا جبکہ دادو پریس کلب کے ڈپٹی جنرل سیکریٹری عبد الحی ادل مھیسر نے اس واقعے کو دو افراد کا ’آپسی معاملہ‘ قرار دیا۔

ڈپٹی کمشنر ضلع دادو سید مرتضیٰ شاہ اس حوالے سے کہتے ہیں کہ ’میرا پورا ضلع اس وقت پانی میں ڈوبا ہوا ہے۔ صرف ضلع دادو میں متاثرین کی تعداد 8 لاکھ 18 ہزار ہے۔ جہاں بھی کوئی خشک علاقہ یا سرکاری سکول وغیرہ ہیں اُن میں ہم نے کیمپ قائم کر دیے ہیں۔ ہمارے قائم کردہ کیمپوں کی تعداد 400 سے زائد ہے۔‘

رشیدہ بی بی نے بتایا کہ ’ہم خواتین اور بچیوں کے پردے کا پورا خیال رکھ رہے ہیں۔ کوئی مرد خواتین کے حصے میں نہیں آ سکتا۔ باہر پولیس بھی موجود ہے اور رضاکار بھی حفاظت کے لیے موجود ہیں۔‘


سیلاب ڈائری: سندھ میں کشتی چلانے والوں کا چمکتا ہوا کاروبار اور خیر پور ناتھن شاہ کے لاوارث کتے

پاکستان میں غیرمعمولی طویل مون سون کے دوران شدید بارشوں اور ان کے نتیجے میں آنے والے سیلاب نے تباہی مچا دی ہے۔ حکام کے مطابق اس سیلاب سے سوا تین کروڑ سے زیادہ افراد متاثر ہو سکتے ہیں۔

بی بی سی اردو کے نمائندے ملک کے مختلف علاقوں میں جا کر سیلاب سے ہونے والے نقصانات اور امدادی کارروائیوں کے بارے میں رپورٹ کر رہے ہیں جنھیں ایک ڈائری کی شکل میں پیش کیا جا رہا ہے۔اس سلسلے کی اگلی قسط میں خیر پور ناتھن شاہ سے ریاض سہیل اور لسبیلہ سے سحر بلوچ کی رپورٹ پیش کی جا رہی ہے۔

خیر پور ناتھن شاہ میں ایک ریسکیو آپریشن کے دوران ہم جب لونڈ محلہ میں گئے تو وہاں ایک معذور ٹیچر رفیق احمد نے مجھے بتایا کہ ان کے پڑوسی نے کتوں کی حالت زار دیکھ کر ’اپنے بیٹے کو کہا کہ چاول کا دیگچہ بناؤ اور ان کتوں کو دیکر آؤ یہ بھی خدا کی مخلوق ہیں۔‘

فتح پور میں مظہر علی نے بتایا کہ وہ گھر کے اندر اور  ان کا کتا باہر چوکیداری کر رہا ہے۔ وہ جو کھاتے ہیں اس میں سے بچا ہوا کھانا کتے کو دیتے ہیں۔

وزیراعلیٰ سندھ مراد علی شاہ کی جانب سے اس اعلان کے باوجود کہ میھڑ اور جوہی شہر کو کوئی خطرہ نہیں، لوگ بائی پاس کے علاقے سے نقل مکانی کر رہے ہیں۔

خیرپور ناتھن شاھ اور سیتا ولیج کے قریبی علاقے بھوڑی کے رہائشی افراد سے بھرا ہوا ایک ٹرک نظر آیا جن کا کہنا تھا کہ اس وقت باہر نکلنے کا راستہ موجود ہے لیکن پانی کی سطح بلند ہو رہی ہے، اسی لیے خواتین اور بچوں کو محفوظ مقام پر منتقل کرنے جا رہے ہیں۔

ایک سوزوکی پر موجود کشتی دیکھ کر میں نے پوچھا کہ کہاں سے آئے ہیں تو ڈرائیور نے بتایا کہ ٹھٹہ سے آرہے ہے، قمبر جائیں گے اور یہ کشتی کرائے پر چلائیں گے۔

یہاں پر سعد ایدھی بھی موجود ہیں جنھوں نے بتایا کہ حالیہ بارشوں میں ایدھی فاونڈیشن کی تین بوٹس بلوچستان اور ایک ملیر ندی میں پھٹ چکی ہے۔

ہمت علی سے بھی ہماری بات ہوئی جنھوں نے شکوہ کیا کہ ان کو راشن نہیں دیا گیا اور ان کو بتایا گیا کہ ان کے حصے کا راشن زمیندار کو دیا جاچکا ہے جو ان کو 12 کلومیٹر دور جا کر زمیندار کے گھر سے لینا ہو گا۔

مجھے بتایا گیا کہ کچھ دیر پہلے ہی لوگوں میں فوج کے ایک بڑے ٹرک سے چپس اور چاکلیٹ بانٹی گئی ہیں۔

ایک مقامی صحافی نے کہا کہ ’پہلی بار آنے والے صحافی ہمارے دیہات میں پانی کی ویڈیو بنانے آرہے ہیں۔ انھیں لوگوں سے بات کرنے میں کوئی دلچسپی نہیں ہے۔‘

’بات کرنے کے نام پر ایک صحافی ایک خاندان کو پورا ڈائیلاگ بتا کر، زبردستی کشتی میں بٹھا کر ان کی ریکارڈنگ کر گئے۔‘


Summary: پاکستان کا جغرافیہ اور عظیم گلیشیئر اسے ماحولیاتی تبدیلی کے سامنے زیادہ غیر محفوظ بنا دیتے ہیں۔ گلگت بلتستان اور خیبر پختونخوا میں موجود گلیشیئر تیزی سے پگھل رہے ہیں جن کی وجہ سے 3000 جھیلیں بن چکی ہیں اور ان میں سے 33 کے اچانک پھٹ جانے کا خطرہ ہے، جس کی وجہ سے لاکھوں مکعب میٹر پانی اور ملبہ بہہ کر 70 لاکھ لوگوں کے لیے خطرہ پیدا کر سکتا ہے۔

پاکستان میں آنے والے سیلابوں کا ماحولیاتی تبدیلی سے کیا تعلق ہے

دنیا کے نقشے پر پاکستان اس جگہ پر واقع ہے جہاں اسے دو موسمی نظاموں کا اثر سہنا پڑتا ہے۔ ایک کی وجہ سے سخت گرمی اور خشک سالی آتی ہے، جیسا کہ مارچ میں ہوا، اور دوسرا نظام مون سون کی بارشیں لاتا ہے۔

ماحولیاتی تبدیلی اور شدید مون سون کے باہمی تعلق کو بیان کرنے والی سائنس نہایت سادہ ہے۔ عالمی حدت یا گلوبل وارمنگ کی وجہ سے ہوا اور سمندر کے درجۂ حرارت میں اضافہ ہو جاتا ہے جس کے نتیجے میں اور زیادہ بخارات بننے لگتے ہیں۔ گرم ہوا زیادہ نمی جذب کرتی ہے جس سے مون سون کی بارشوں میں زیادہ شدت پیدا ہو جاتی ہے۔

پوٹسڈیم انسٹی ٹیوٹ فار کلائمیٹ اِمپیکٹ ریسرچ سے وابستہ انجا کیٹزنبرگر کا کہنا ہے کہ سائنسدان ماحولیاتی تبدیلی کی وجہ سے انڈیا میں گرمیوں کے دوران مون سون کی بارشوں کی اوسط میں اضافے کی پیشن گوئی کر رہے ہیں۔

مگر پاکستان میں ایک چیز ہے جو ماحولیاتی تبدیلی کے اثرات کے مقابلے میں اسے کمزور بناتی ہے، اور وہ ہیں اس کے عظیم گلیشیئر۔

اقوام متحدہ کے پروگرام برائے ترقی کے مطابق دنیا میں گرمی بڑھنے کے ساتھ گلیشیئر میں موجود برف بھی پگھل رہی ہے۔ گلگت بلتستان اور خیبر پختونخوا میں موجود گلیشیئر تیزی سے پگھل رہے ہیں جن کی وجہ سے 3000 جھیلیں بن چکی ہیں۔ ان میں سے 33 کے اچانک پھٹ جانے کا خطرہ ہے، جس کی وجہ سے لاکھوں مکعب میٹر پانی اور ملبہ بہہ کر 70 لاکھ لوگوں کے لیے خطرہ پیدا کر سکتا ہے۔

حکومت پاکستان اور اقوام متحدہ مل کر اچانک سیلاب آنے کے خطرات کو کم کرنے کے لیے پہلے سے خبردار کرنے والا نظام یا وارننگ سسٹم نصب کر رہے ہیں اور ساتھ ہی حفاظتی بند اور دوسرا انفراسٹرکچر بھی تعمیر کر رہے ہیں۔

ان کا کہنا ہے کہ پاکستان کے محکمۂ موسمیات نے لوگوں کو سیلاب کے بارے میں پہلے سے خبردار کر کے اپنی ذمہ داری ’معقول‘ طور پر نبھائی ہے۔ اور ملک کے اندر سیلاب سے بچاؤ کا نظام موجود ہے مگر اس میں بہتری لانے کی ضرورت ہے۔

یوسف بلوچ کی عمر 17 برس ہے اور وہ بلوچستان میں رضاکارانہ کام کرتے ہیں۔ ان کا کہنا ہے کہ ملک کے اندر موجود عدم مساوات کی وجہ سے صورتحال اور بگڑ گئی ہے۔ وہ جب 6 سال کے تھے تو انھوں نے خود اپنا گھر پانی میں بہتے دیکھا تھا۔

وہ کہتے ہیں، ’لوگوں کو ناراض ہونے کا حق ہے۔ کمپنیاں اب بھی بلوچستان سے تیل اور گیس نکال رہی ہیں، مگر وہاں رہنے والے بے گھر ہو چکے ہیں جن کے پاس نہ خوراک ہے اور نہ کوئی پناہ۔‘ ان کے خیال میں حکومت عوام کی مدد کرنے میں ناکام رہی ہے۔


سیلاب ڈائری: ’جمع پونجی سیلاب لے گیا، جو بچ گیا وہ لٹیرے لے گئے‘

بی بی سی اردو کے نمائندے ملک کے مختلف علاقوں میں جا کر سیلاب سے ہونے والے نقصانات اور امدادی کارروائیوں کے بارے میں رپورٹ کر رہے ہیں جنھیں ایک ڈائری کی شکل میں پیش کیا جا رہا ہے۔اس سلسلے کی اگلی قسط میں جانیے کہ فرحت جاوید نے کوئٹہ اور ریاض سہیل نے پانی میں ڈوبے خیر پور ناتھن شاہ میں کیا دیکھا۔

نواں کلی حالیہ سیلاب سے کوئٹہ کے سب سے زیادہ متاثر ہونے والے علاقوں میں سے ایک ہے۔ یہاں آبادی کے قریب ہی پانی کی گزرگاہ ہے جو طویل عرصے سے خشک تھی۔ گزشتہ ہفتے آنے والے سیلاب کے پانی نے اسی راستے پر موجود بیشتر گھروں کو مکمل طور پر زمیں بوس کر دیا۔ جو بچ گئے وہ رہائش کے قابل نہیں رہے۔

ایک شخص نے بتایا کہ ان کے اہلخانہ ژوب میں ہیں اور وہ خود نوکری کی غرض سے کوئٹہ میں موجود ہیں۔ 'جب سیلاب آیا تو میں پانچ دن تک اپنے اہلخانہ سے رابطہ نہیں کر پایا۔ فون چل نہیں رہا تھا اور سڑکیں اور پل ٹوٹ چکے تھے۔ پانچ دن تک مجھے یہ نہیں پتا تھا کہ میرے گھر والے زندہ ہیں یا بہہ گئے۔ اور انہیں یہ علم نہیں تھا کہ میں کہاں ہوں۔ کل میرے بھائی کا فون آیا تو پتا چلا کہ گھر ڈوب گیا ہے مگر جان بچ گئی ہے۔'

بلوچستان کے بیشتر علاقوں کا زمینی رابطہ اب بھی ملک کے دیگر حصوں سے منقطع ہے۔ یہاں جھل مگسی، نصیر آباد، جعفر آباد، لسبیلہ، ہرنائی سمیت 32 اضلاع متاثر ہوئے ہیں۔ ان علاقوں تک زمینی رسائی تقریبا ناممکن ہے جبکہ امدادی سامان کی ترسیل اور ریلیف ہیلی کاپٹر کے ذریعے ہو رہی ہیں۔ ایک مقامی شخص نے بتایا کہ یہ سڑکیں اس طرح ختم ہوئی ہیں جیسے کبھی موجود ہی نہ تھیں'۔

'لوگ آتے ہیں فوٹو بناتے اور پھر چلے جاتے ہیں۔ میں ویڈیوز بنا بنا کر تھک گئی ہوں۔ ہم وہ عورتیں ہیں جو کبھی گھر سے نہیں نکلیں اور اب کیمروں کے سامنے منہ دکھا رہے ہیں کہ ہماری مدد کی جائے۔ مگر کسی نے ایک گلاس پانی تک نہیں پوچھا۔'

سندھ میں انڈس ہائی وے پر خیرپور ناتھن شاہ سے 6 کلومیٹر دور واقع نائچ گاؤں کسی جیٹی کا منظر پیش کر رہا تھا جہاں نجی کشتیوں، پاکستان نیوی اور آرمی کے علاوہ ایدھی فاؤنڈیشن کی کشتیوں کی مدد سے خیرپور ناتھن شاہ اور آس پاس کے علاقوں سے لوگوں کو ریسکیو کیا جا رہا تھا۔

خیرپور ناتھن شاہ 2010 کے سیلاب میں بھی متاثر ہوا لیکن حالیہ نقصان کی شدت اور وسعت اس سے کئی گنا زیادہ ہے۔ شہر کی بحالی میں ایک بڑا عرصہ درکار ہو گا۔


سیلاب ڈائری: ’میری بیٹیوں کا جہیز بھی بہہ گیا‘

بی بی سی اردو کے نمائندے ملک کے مختلف علاقوں میں جا کر سیلاب سے ہونے والے نقصانات اور امدادی کارروائیوں کے بارے میں رپورٹ کر رہے ہیں جنھیں ایک ڈائری کی شکل میں پیش کیا جا رہا ہے۔اس سلسلے کی اگلی قسط میں جانیے کہ سحر بلوچ اور ریاض سہیل نے سندھ میں کیا دیکھا جبکہ عزیز اللہ خان کو سوات کے بحرین بازار میں کیا نظر آیا۔

سیما بات کرتے کرتے رونا شروع ہوئیں۔ ’میں ناشکری نہیں کر رہی۔ ہمیں کھانا مل رہا ہے۔ لیکن چاول کی ایک تھیلی گھر کے 10 افراد کیسے کھائیں گے۔ میں اپنا زیادہ تر کھانا بچوں کو دے دیتی ہوں اور چائے پی لیتی ہوں۔‘

بدین، سانگھڑ اور میر پور خاص میں بارشوں کے بعد پانی کی نکاسی کا مسئلہ موجود ہے۔ فصلوں سے بہتا پانی لوگوں کے گھروں کی طرف لوٹ رہا ہے۔ مقامی لوگوں نے بتایا کہ جب تک لیفٹ بینک آؤٹ فال ڈرین (ایل بی او ڈی) سے پانی زیرو پوائنٹ میں نہیں جائے گا تب تک ٹاؤن اور گاؤں میں پانی کھڑا رہے گا۔

2010 کے سیلاب میں متاثرین کی ایک بہت بڑی تعداد نے اسی شہر میں ڈیرے ڈالے تھے۔ سکھر بائی پاس پر حالیہ بارشوں سے متاثرہ افراد موجود ہیں لیکن ان کی تعداد زیادہ نہیں ہے۔

وزیراعلیٰ سندھ کے فوکل پرسن منظور وسان کا تعلق بھی اسی ضلع سے ہے۔ سوشل میڈیا پر ان کی وائرل ہونے والی ویڈیوز میں سے ایک میں وہ کشتی پر سوار کہہ رہے ہیں کہ دیکھیں یہ وینس کا منظر پیش کر رہا ہے۔ ایک دوسری ویڈیو میں وہ کشتی میں سوار مد مانگنے والے لوگوں کو جھڑکتے دکھائی دیے۔

خیرپور میں ٹھری میر واہ اور کوٹ ڈیجی کے کئی علاقے اب بھی مکمل طور پر زیر آب ہیں۔ کچھ علاقے ایسے بھی ہیں جہاں اگر کوئی فوت ہو جائے تو میت پانی سے گزار کر ابھن شاہ کے مزار کے قریب دفنائی جاتی ہے جو ایک پہاڑی پر واقعہ ہے۔

خیرپور ہر سال ہزاروں لوگوں کو روزگار فراہم کرتا ہے۔ جنوبی پنجاب اور بلوچستان کے علاقوں سے لوگ یہاں کھجور کے سیزن میں آتے ہیں اور مقامی لوگوں کے ساتھ کھجور اتارنے، لکڑیوں کی پیٹیاں بنانے، چھوہارے بنانے کے علاوہ صفائی سے پیسے کماتے ہیں۔ حالیہ بارشوں سے کھجور کی فصل تو متاثر ہوئی ساتھ میں کئی لوگوں کا روزگار بھی چھن گیا۔

ہم لکڑی کے تختوں سے بنے پل سے بمشکل گزر کر جب بازار میں داخل ہوئے تو یہ دیکھ کر حیران رہ گئے کہ بازار کی اکثر دکانوں اور ہوٹلز کے دیواریں گر چکی تھیں۔ ان کے شٹر دریا نے اکھاڑ پھینکے تھے اور اب ان کے آر پار بہہ رہا تھا۔

یہاں پشمینہ شال کی بھی کافی دکانیں ہیں۔ اس کاروبار سے وابستہ مالکان کے مطابق ان کی دکانوں میں لاکھوں روپے کا سامان تباہ ہو چکا ہے۔ جو سامان بچ گیا ہے، اسے صاف کیا جا رہا ہے۔


Summary: ملک میں پھلوں اور سبزیوں کے تاجروں کی نمائندہ تنظیم نے حکومت کو مشورہ دیا ہے کہ دو مہینے کے لیے انڈیا سے ٹماٹر اور پیاز کی درآمد کی اجازت دی جائے تاکہ سیلاب کے بعد بڑھنے والی قیمتوں میں استحکام لایا جا سکے تاہم حکومت نے اس کی اجازت نہیں دی ہے۔

کیا انڈین پیاز اور ٹماٹر ہی پاکستان میں سیلاب کے بعد قیمتیں کم کرنے کا واحد حل ہے؟

تمام سبزیوں کی قیمتوں میں اضافہ ریکارڈ کیا گیا ہے تاہم سب سے زیادہ اضافہ پیاز اور ٹماٹر کی قیمت میں دیکھا گیا جن کہ قیمتیں دو سو سے چار سو فیصد تک بڑھی ہیں۔ پیاز اور ٹماٹر کی قیمتوں میں اضافے کے بعد ملک میں پھلوں اور سبزیوں کے درآمد کنندگان اور تاجروں کی جانب سے انڈیا سے ان کی درآمد کی تجویز سامنے آئی ہے۔

اس سلسلے میں تاجروں کی نمائندہ تنظیم نے حکومت کو مشورہ دیا ہے کہ دو مہینے کے لیے انڈیا سے ٹماٹر اور پیاز کی درآمد کی اجازت دی جائے تاکہ اس کی رسد کو بڑھا کر قیمتوں میں استحکام لایا جا سکے۔

انھوں نے کہا آلو کی فصل تیار ہو کر پہلے ہی گوداموں میں پہنچ چکی ہے اس لیے اس کی درآمد کی ضرورت نہیں جبکہ دوسری سبزیاں جیسے کہ بینگن، توری ، بھنڈی وغیرہ کی درآمد کی ضرورت اس لیے نہیں کیونکہ ایک تو ان کے خراب ہونے کا خطرہ ہے دوسری جانب پاکستان میں ان کی پیداوار متاثر ہوئی ہے لیکن ختم نہیں ہوئی جبکہ اس کے برعکس پیاز اور ٹماٹر کی پوری فصل ہی متاثر ہوئی ہے۔

وحید احمد نے بی بی سی کو بتایا کہ دیگر ملکوں سے پیاز اور ٹماٹر کی درآمد کے لیے منگل سے سودے طے کرنا شروع کر دیے جائیں گے تاہم انڈیا سے درآمد کی اجازت ابھی نہیں ملی۔

وحید احمد کا کہنا ہے کہ اگر درآمدی پیاز اور ٹماٹر نہیں آیا تو ان قیمتوں میں مزید اضافہ ہو گا۔ انھوں نے کہا پنجاب اور سندھ میں ٹماٹر اور پیاز کی فصل نقصان ہوا اور اگر محدود مدت کے لیے انڈیا سے درآمد کھول دی جائے تو اس کا فائدہ قیمت میں کمی کی صورت میں ہو گا۔

انھوں نے بتایا کہ انڈیا سے حاصل کی گئی معلومات کے مطابق اس وقت وہاں ٹماٹر و پیاز کی پیداوار اضافہ ہے اور ایک کلو ٹماٹر 15 روپے میں دستیاب پے جو درآمد اور ٹرانسپورٹ کے اخراجات کے بعد بھی پاکستان میں بہت سستا ملے گا۔

پھلوں و سبزیوں کے تاجر سلیمان خواجہ نے بی بی سی سے بات کرتے ہوئے کہا کہ انڈیا سے درآمد کے بعد ٹماٹر اور پیاز کی قیمت میں زیادہ بڑی کمی واقع ہو سکتی ہے کیونکہ ایران سے پیاز آنے کے بعد قیمت میں کچھ کمی آئی ہے اور اگر انڈیا سے بھی پیاز اور ٹماٹر آتے ہیں تو قیمت مزید کم ہو سکتی ہے۔

ان کا کہنا تھا کہ ’پاکستان میں سیلاب کا پانی اترنے کے 50 سے 90 دن کے بعد زمین خشک ہوتی ہے اور پھر قابل کاشت بن سکتی ہے۔ اس وقت تک ٹماٹر و پیاز کی فصل کی بوائی نہیں ہو سکتی اور اس دوران صارفین کو قیمت میں کمی کا فائدہ صرف سبزیوں کی درآمد سے ہی مل سکتا ہے۔


سیلاب ڈائری: ’چاول کی ایک تھیلی کے لیے لڑنا پڑتا ہے‘

پاکستان میں غیرمعمولی طویل مون سون کے دوران شدید بارشوں اور ان کے نتیجے میں آنے والے سیلاب نے تباہی مچا دی ہے۔ حکام کے مطابق اس سیلاب سے سوا تین کروڑ سے زیادہ افراد متاثر ہو سکتے ہیں۔

بی بی سی اردو کے نمائندے ملک کے مختلف علاقوں میں جا کر سیلاب سے ہونے والے نقصانات اور امدادی کارروائیوں کے بارے میں رپورٹ کر رہے ہیں جنھیں ایک ڈائری کی شکل میں پیش کیا جا رہا ہے۔اس سلسلے کی دوسری قسط میں جانیے کہ ریاض سہیل نے سندھ میں شہداد پور اور عزیز اللہ خان نے سوات کی علاقے بحرین میں کیا دیکھا۔

گاجی بخش کھوسہ کو کوئی بازو سے پکڑ کر ایک طرف لے جاتا تو کوئی دوسری جانب کونے میں لے جا کر کان میں سرگوشی کرتا لیکن گاجی خان انکار کر دیتا ہے۔ گاجی خان نے سیاہ رنگ کا ایک بکری کا بچہ گود میں اٹھا رکھا تھا جبکہ ایک سفید رنگ کا بکرا بھی اس کے پاس تھا۔

شہداد کوٹ کے سرکاری تعلیمی اداروں میں تو پہلے ہی متاثرین موجود تھے۔ اب بائی پاس ہو، قمبر شہداد کوٹ روڈ ہو یا قمبر میرو خان روڈ، میلوں تک سڑکوں پر ہزاروں لوگ بیٹھے ہیں جن میں بلوچستان کے علاقوں جھل مگسی، صحبت پور، گنداخہ سے آنے والے بھی شامل ہیں اور خیموں کے منتظر ہیں۔

ہم نے یہاں صبح سے سورج غروب ہونے تک وقت گذارا۔ شام کو ہر عارضی کیمپ کے باہر چولہا جلا۔ ہر کسی نے اپنی حیثیت کے مطابق کھانا بنانا شروع کیا۔ حکومت کی موجودگی کا احساس نہیں ہوا۔ حالانکہ وزیر اعلی سندھ کے مطابق متاثرین کو پکا ہوا کھانا فراہم کیا جا رہا ہے۔

حالیہ سیلاب نے سوات کے بالائی علاقے کالام اور اس کے قریبی علاقوں میں تباہی مچا دی ہے۔ کالام سے بحرین تک 36 کلومیٹر راستہ مختلف مقامات پر ایسے تباہ ہوا ہے کہ لوگ کالام سے بحرین تک پیدل سفر کرنے پر مجبور ہیں۔ ان میں دو رشتہ دار عبد الہادی اور محمد علی بھی ہیں جو گزشتہ روز ہی کالام سے بحرین پہنچے تھے۔

کالام کے رہائشی عبد الہادی کراچی میں تعلیم حاصل کر رہے ہیں۔ ان کے کزن محمد علی اٹک میں رہتے ہیں۔ وہ کالام اپنے رشتہ داروں سے ملنے آئے تھے کہ اتنے میں سیلاب نے تباہی برپا کر دی۔

انھوں نے بتایا کہ انھوں نے کوشش کی کہ وہ ہیلی کاپٹر میں کالام سے سوات چلے جائیں لیکن حکام نے بتایا کہ کالام سے فی الحال صرف پھنسے ہوئے سیاحوں کو ترجیحی بنیادوں پر  لے جایا جا رہا ہے۔

اس علاقے میں دکانیں بند ہیں اور تجارت نہ ہونے کے برابر ہے۔

کالام سے آنے والے افراد نے بتایا کہ سیلاب سے ہوٹلوں سمیت عمارتوں کی تباہی، جن میں ہوٹل نیو ہنی مون جس کی ویڈیو وائرل ہوئی بھی شامل ہے، اب خوراک کی قلت ہے، بجلی نہیں ہے، انٹرنیٹ بھی کام نہیں کر رہا۔


سیلاب ڈائری: ’یہاں ہمارا ہوٹل تھا، اب کچھ بھی نہیں‘

بی بی سی اردو کے نمائندے ملک کے مختلف علاقوں میں جا کر سیلاب سے ہونے والے نقصانات اور امدادی کارروائیوں کے بارے میں رپورٹ کر رہے ہیں جنھیں ایک ڈائری کی شکل میں پیش کیا جا رہا ہے۔اس سلسلے کی دوسری قسط میں جانیے کہ عزیز اللہ خان نے سوات میں اور ریاض سہیل نے سندھ کے ضلع لاڑکانہ میں کیا دیکھا۔

ہم بحرین پہنچے تو سوگ کی سی کیفیت تھی۔ وہ مقام جہاں دو دریاوں کا ملاپ ہوتا ہے، یہاں سے گزرنے والے چند لمحوں کے لیے بحرین میں ضرور رکتے اور طعام کے ساتھ دریا کی شور مچاتی لہروں کا مزہ لیتے آگے بڑھ جاتے۔ آج یہاں دکانیں اور ریسٹورنٹس نہیں، بلکہ ان کی تباہی کی ختم نہ ہونے والی بے شمار کہانیاں تھیں۔

لاڑکانہ کی سٹیشن روڈ کو یہاں طارق روڈ کا درجہ حاصل ہے جہاں برینڈز اور فاسٹ فوڈ کی فرنچائز موجود ہیں۔ صبح جب میں نے اس سڑک پر واقع مندر کے محافظ پولیس گارڈ سے معلوم کیا کہ کیا اندر سیلاب متاثرین ہیں تو اس نے ریلوے اسٹیشن کی طرف اشارہ کیا۔

جیسے ہی اندر داخل ہوا تو پلیٹ فارم سے لیکر شیڈ تک ہر جگہ متاثرین ہی متاثرین نظر آئے۔ ان میں لاڑکانہ شہر کے رہائشی بھی تھے تو شہداکوٹ، وارھ اور باڈھ کے علاوہ بلوچستان کے سرحدی علاقوں کے لوگ بھی۔ یہاں آنے والے ہر شخص سے ان کا ایک ہی مطالبہ ہے، خدارا خیمے دو۔

لاڑکانہ بھٹو خاندان کا ضلع ہے۔ یہاں بلاول بھٹو خود انتظامی اجلاس کی صدارت کر چکے ہیں لیکن تاحال کوئی ٹینٹ سٹی نہیں بنا۔ ریلوے سٹیشن پر لوگوں کی ایک بڑی تعداد موجود ہونے کے باوجود کسی بھی سرکاری محکمے کا کوئی وجود نہیں تھا۔ پینے کا پانی بھی اسٹیشن سے یا پھر باہر سے لایا جارہا تھا۔

یہاں کے متاثرین نے مراد واہن کا بار بار ذکر کیا تو سوچا ایک چکر لگا لیتے ہیں۔ جب اس علاقے میں پہنچے تو ابھی تک مکانات ڈوبے ہوئے تھے اور مشین کے ذریعے پانی کی نکاسی کی جا رہی  تھی۔ خوبچند اوڈ نامی شخص نے بتایا کہ چندے سے یہ مشین اپنی مدد آپ کے تحت چلائی جا رہی ہے، مقامی انتظامیہ نے ان کی کوئی مدد نہیں کی۔

کئی مقامات پر تو جال لگا کر مچھلی پکڑی جارہی تھی جو دو سو سے ڈھائی سو روپے میں فروخت ہو رہی ہے۔ ایک نوجوان نے بتایا کہ سیلابی پانی کی وجہ سے مچھلی کے تالاب ٹوٹے جس کی وجہ سے مچھلیاں اب فصلوں میں بہہ کر آ گئی ہیں۔


سیلاب ڈائری: پانی سے کسے بچائیں اور کون ڈوبے، سندھ میں بڑا سوال

بی بی سی اردو کے نمائندے ملک کے مختلف علاقوں میں جا کر سیلاب سے ہونے والے نقصانات اور امدادی کارروائیوں کے بارے میں رپورٹ کر رہے ہیں جنھیں ایک ڈائری کی شکل میں پیش کیا جا رہا ہے۔اس سلسلے کی پہلی قسط میں جانیے کہ ریاض سہیل نے سندھ کے ضلع لاڑکانہ میں کیا دیکھا۔

نصیرآباد، لاڑکانہ سے کچھ دور انڈس ہائی وے پر واقع تقریباً 25 ہزار آبادی والا شہر ہے۔ جب ہم رات کو یہاں سے لاڑکانہ جا رہے تھے تو لوگوں نے ٹائر جلا کر سڑک بلاک کی ہوئی تھی اور ان کا کہنا تھا کہ ان کے شہر سے پانی کی نکاسی نہیں کی جا رہی اور گذشتہ ایک ہفتے سے بجلی کی فراہمی بھی معطل ہے۔

سیہون میں ہی معلوم ہوا کہ جوہی شہر میں لوگ شہر کو محفوظ بنانے کے لیے اپنی مدد آپ کے تحت حفاظتی رنگ بند بنا رہے ہیں جیسا کہ وہ 2010 میں بھی کر چکے تھے۔ جوہی دادو سے تقریباً 20 کلومیٹر دور واقع ہے جس کی آبادی 30 ہزار بتائی جاتی ہے۔ اس کے ایک طرف ایم این وی بند اور دوسری طرف ایف پی بند ہے جس میں گاج ندی اور بلوچستان سے آنے والا پانی آتا ہے۔

قربان علی کے مطابق اس مرتبہ حکام نے انھیں مشینری دی ہے، باقی مزدوری مقامی لوگ خود کر رہے ہیں اور ان میں تمام سیاسی جماعتیں و مذہبی جماعتوں کے لوگ شامل ہیں۔ ان کے مطابق وہ لوگ جو بلدیاتی انتخابات ایک دوسرے کے خلاف لڑ رہے ہیں وہ بھی اس وقت ساتھ کھڑے ہیں۔

جوہی کے آس پاس تین بین الاقومی آئل اینڈ گیس کمپنیاں موجود ہیں۔ مقامی سماجی کارکن معشوق برہمانی نے الزام لگایا کہ یہ کمپنیاں گیس و تیل تو یہاں سے حاصل کرتی ہیں لیکن یہاں کے لوگوں سے لاتعلق ہیں۔ ان کا دعویٰ تھا کہ 2010 کے سیلاب میں بھی ریسکیو، ریلیف اور بحالی میں ان کمپنیوں کا کوئی کردار نہیں تھا اور اب بھی ان کی تمام توانائیاں آئل اور گیس فیلڈز کو بچانے کے لیے ہیں۔

شام پانچ بجے کے قریب جب ہم جوہی سے باہر نکل رہے تھے تو پانی کی سطح بلند ہو رہی تھی۔ مقامی لوگوں کو خدشہ تھا کہ دادو جوہی کا راستہ کسی بھی وقت زیر آب آ سکتا ہے کیونکہ پانی کو راستہ فراہم نہیں کیا جا رہا ہے اور آگے منچھر جھیل کے دروازے بھی بند ہیں اس وجہ سے پانی آگے کی طرف نہیں بڑھ رہا۔

خیرپور ناتھن شاہ سے آگے میہڑ شہر آتا ہے جس کی مہندی اور ماوے کے چرچے ہیں۔ شہر سے باہر نکلے تو انڈس ہائی وے کے دونوں اطراف پانی ہی پانی نظر آیا اور نصیر آباد کے قریب ہی پانی تیز رفتاری کے ساتھ انڈس ہائی وے پر چل رہا تھا، سڑک کو ایک طرف سے بند کر دیا گیا تھا جبکہ دوسری طرف کے کنارے بھی ٹوٹے ہوئے تھے جس میں ایک کوچ پھنسی ہوئی تھی۔


Summary: کراچی کی سڑکوں پر گاڑی کتنی بھی بڑی یا چھوٹی ہو اس کو ہچکولے کھاتے ہوئے گزرنا پڑتا ہے۔ قیوم آباد انٹر چینج ہو، کورنگی کاز وے ہو یا ناظم آباد ہو، ہر جگہ ان دنوں یہ مناظر عام ہیں۔

آٹھ گھنٹے میں جو 1500 کماتے تھے، خراب سڑک کی وجہ سے وہ بھی نہیں کما پا رہے‘

ساجد اقبال کراچی سے تعلق رکھنے والے بائیکیا رائیڈر ہیں۔ وہ کہتے ہیں کہ وہ روڈ سے ہی کماتے ہیں لیکن حالیہ دنوں وہ جو کماتے ہیں وہ بائیک پر ہی لگ جاتا ہے، اب بیوی بچوں کو کیا کھلائیں۔ اس کی وجہ وہ سڑکوں کی تباہ حالی کو قرار دیتے ہیں۔

اپنی بائیک کی طرف اشارہ کرتے ہوئے وہ کہتے ہیں کہ یہ نئے ماڈل کی ہے لیکن اس کی حالت دیکھ لیں یہ ان گڑھوں کی وجہ سے ہوئی ہے۔ ’ہم سات آٹھ گھنٹے میں جو 1500 سے 2000 روپے کماتے ہیں، ان سڑکوں کے خراب ہونے کی وجہ سے وہ کام آدھا بھی نہیں ہو پا رہا۔ اس وقت میں نے ایک رائیڈ چھوڑ دی دوسری سے دو سو روپے ملے اس میں سے ایک سو روپے پنکچر میں چلے گئے اور باقی رقم کا نصف کمیشن میں گیا جیب میں سے پیٹرول کی پیسے ڈال کر الٹا کسٹمر کا سامان چھوڑ کر آیا ہوں۔‘

کراچی میں حالیہ بارشوں نے سڑکوں کو ادھیڑ کر رکھ دیا ہے۔ صوبائی محکمہ آفات کی رپورٹ کے مطابق شہر میں 50 کلومیٹر سڑکیں متاثر ہوئی ہیں، جبکہ ٹریفک پولیس نے 97 سڑکوں کی نشاندہی کی ہے جو 145 مقامات سے ٹوٹی ہوئی ہیں جن کی وجہ سے حادثات ہو رہے ہیں۔

کراچی میں موٹر سائیکل عام سواری ہے، پبلک ٹرانسپورٹ کے وسائل پہلے ہی محدود ہیں جبکہ کئی ایسے علاقے ہیں جہاں پبلک ٹرانسپورٹ نہیں چلتی۔ ایسے میں دو کروڑ سے زائد آبادی والے اس شہر میں ملازمت یا تعلیمی اداروں تک جانا ہو یا تفریح کے لیے باہر نکلنا ہو، متوسط طبقے سے تعلق رکھنے والے عوام کا زیادہ تر انحصار موٹر سائیکل جیسی سواری پر ہی ہے۔

کراچی میں سڑکوں کی بدحالی کی وجہ حکام مسلسل کئی روز کی بارش اور پانی کھڑے ہونے کے علاوہ نکاسی کے راستے بند ہونے کو قرار دیتے ہیں لیکن ماہرین اس کی ایک بڑی وجہ ناقص انجینیئرنگ کو بھی سمجھتے ہیں۔

’بیس پچیس سال قبل جو سڑک بنائی جاتی تھی وہ طویل عرصے تک چلتی تھی کیونکہ اس پر پتھر ڈال کر اس پر دو تین تہیں لگائی جاتی تھی، اب وہ طریقہ کار نہیں رہا۔ تھرڈ پارٹی کانٹریکٹر کام کرتا ہے جس کی کوئی دلچپسی نہیں ہوتی، اس کو بس پیسے بنانے ہوتے ہیں، اور یہاں احتساب اور نگرانی کا بھی نظام نہیں کہ سڑک کی زندگی کتنی ہے اور جلد کیوں خراب ہوئی۔‘


Summary: فہیم بلوچ کو جمعے کی شب نامعلوم افراد ان کے دفتر میں داخل ہونے کے بعد اپنے ساتھ لے گئے۔

فہیم بلوچ: بلوچی کتابوں کے پبلشر کی مبینہ جبری گمشدگی، بازیابی کے مطالبات

بلوچستان کی تاریخ اور شخصیات پر لکھتے وقت جب بھی کتابوں کی ضرورت ہوتی ہے تو فہیم بلوچ سے معلوم ہوتا ہے کہ یہ کون سی کتابیں کام آئیں گی اور ان کے مصنف کون ہیں۔ اُنھوں نے کراچی کے اردو بازار میں علم و ادب کے نام سے پبلشنگ ہاؤس قائم کر رکھا ہے جو بلوچستان کی تاریخ، ادب، شاعری و کہانیوں پر کتاب شائع کر رہا ہے۔

اردو بازار میں واقع ایک عمارت کی تیسری منزل پر واقع ان کے دفتر ’ادارہ علم و ادب‘ میں ان سے متعدد بار ملاقات ہوئی، جمعے کی رات کو نو بجے کے قریب ایک دوست جو چشم دید گواہ ہیں نے ٹیلیفون کر کے بتایا کہ کچھ لوگ پولیس وردی اور کچھ سادہ لباس میں آئے اور دریافت کیا کہ کیا اُنھوں نے کتابیں جرمنی بھیجی تھیں، اُنھوں نے اثبات میں جواب دیا تو وہ اُنھیں اپنے ساتھ لے گئے۔

فہیم بلوچ کے والد اور والدہ انتقال کر چکے ہیں جبکہ بھائی بیرون ملک ہیں۔ اُن کی کزن ام حبیب نے سنیچر کو کراچی کے پولیس سٹیشن پریڈی کے ایس ایچ او کو ایک درخواست دی جس میں مؤقف اختیار کیا گیا ہے کہ اُنھیں گذشتہ شب فہیم کے دوستوں اور سوشل میڈیا کے ذریعے معلوم ہوا کہ دو پولیس موبائلوں میں سوار باوردی اور سادہ لباس اہلکار فہیم ولد حبیب اللہ کی دکان میں آئے اور فہیم کے بارے میں پوچھنے کے بعد اپنے ساتھ لے گئے۔

درخواست گزار کے مطابق گھر والوں کو جیسے اطلاع ملی وہ کراچی آئے اور متعلقہ تھانے سے رابطہ کرنے کی کوشش کی تاکہ معلوم ہوسکے کہ ان کا بھائی کہاں ہے لیکن کسی پولیس اہلکار نے مثبت جواب نہیں دیا لہٰذا اب وہ تھانے آئی ہیں تاکہ اپنے بھائی کے اغوا کا مقدمہ نامعلوم افراد کے خلاف درج کروا سکیں۔

دوسری جانب اس واقعے کی ویڈیو فوٹیج بھی سامنے آئی ہے جس میں نظر آتا ہے کہ سیاہ کپڑوں میں ملبوس مسلح افراد اور تین سادہ قمیض شلوار میں ملبوس لوگ جنھوں نے چہرے پر سرجیکل ماسک لگائے ہوئے ہیں عمارت میں داخل ہوتے ہیں، اس کے بعد فہیم کو اپنے ساتھ لے جاتے ہیں۔

فہیم بلوچ کی مبینہ جبری گمشدگی کی سوشل میڈیا پر ادیبوں، سیاست دانوں اور طلبہ تنظیموں نے مذمت کی ہے۔ سابق وزیر اعلیٰ ڈاکٹر عبدالمالک بلوچ نے ٹوئٹر پر لکھا ہے کہ فہیم بلوچ ایک ادب دوست شخص ہے اور بلوچی ادب کے فروغ کے لیے کام کر رہا ہے، اس کی جبری گمشدگی افسوس ناک اور قابل مذمت ہے، اُنھیں فوری طور پر رہا کیا جائے۔

بی این پی کے رکن اسمبلی ثناللہ بلوچ لکھتے ہیں کہ اس آزمائش الٰہی سیلاب کی صورتحال میں تو کچھ رحم کریں۔ نامور ناول نگار اور صحافی محمد حنیف لکھتے ہیں ملک کا تین تہائی حصہ ڈوبا ہوا ہے جبکہ سندھ حکومت اور اس کے گاڈ فادرز آزاد پبلشر فہیم بلوچ کے اغوا میں مصرف ہیں۔


Summary: این ڈی ایم اے کی جانب سے دیے گئے 14 جون سے اب تک کے مجموعی اعداد و شمار کے مطابق تقریباً ڈھائی ماہ میں ملک بھر میں سیلاب اور بارشوں کے باعث کم از کم 830 اموات ہو چکی ہیں اور ملک کے 116 اضلاع متاثر ہوئے ہیں۔ وزیرِ اعلیٰ سندھ سید مراد شاہ کہتے ہیں کہ صوبہ میں صورتحال 2010 کے سیلاب سے بھی زیادہ خراب ہے۔

’سندھ کی 90 فیصد سے زائد فصل مکمل طور پر تباہ ہو چکی ہے‘

صوبہ سندھ کے وزیرِ اعلیٰ سید مراد علی شاہ نے کہا ہے کہ حالیہ بارشوں اور سیلابی صورتحال کی وجہ سے سندھ کی 90 فیصد سے زائد فصل مکمل طور پر تباہ ہو چکی ہے جبکہ حکومت کے پاس اب متاثرین کے لیے خیمے نہیں ہیں۔

اُنھوں نے کہا کہ حالیہ ہنگامی صورتحال صوبہ سندھ میں 2010 کے سیلاب اور 2011 کی طوفانی بارشوں سے بھی زیادہ خراب ہے، اور اتنی بڑی ایمرجنسی پہلے اس صوبے میں نہیں ہوئی۔

قدرتی آفات سے نمٹنے کے ذمہ دار وفاقی ادارے نیشنل ڈیزاسٹر مینیجمنٹ اتھارٹی (این ڈی ایم اے) اور صوبائی حکومتوں کی جانب سے 14 جون سے اب تک کے مجموعی اعداد و شمار کے مطابق قریب ڈھائی ماہ کے دوران ملک بھر میں سیلاب اور بارشوں کے باعث کم از کم 830 اموات ہو چکی ہیں اور ملک کے 116 اضلاع متاثر ہوئے ہیں۔

پی ڈی ایم اے کے مطابق دریائے راوی اور چناب میں پانی کی سطح اور بہاؤ معمول کے مطابق ہے جبکہ موسلادھار بارشوں کے باعث 26 اگست تک ڈی جی خان کے پہاڑی علاقوں سے مزید پانی آنے کا خطرہ ہے جس سے دریائے سندھ میں تونسہ کے مقام پر انتہائی اونچے درجے کا سیلاب آ سکتا ہے۔

ان اعداد و شمار پر نظر دوڑائیں تو صوبہ بلوچستان سب سے زیادہ متاثر ہوا ہے جہاں کے 34 اضلاع اور تین لاکھ 60 ہزار سے زائد افراد سیلاب سے متاثر ہوئے ہیں۔ این ڈی ایم اے کے مطابق بلوچستان میں اب تک 225 اموات ہو چکی ہیں۔

سندھ حکومت 23 اضلاع کو آفت زدہ قرار دے چکی ہے مگر این ڈی ایم اے کا کہنا ہے کہ صوبے میں 17 اضلاع سب سے زیادہ متاثرہ ہیں جن میں 19 لاکھ سے زیادہ کی آبادی سیلاب سے متاثر ہوئی ہے۔

این ڈی ایم اے کے مطابق 14 جون سے اب تک قریب ڈیڑھ لاکھ افراد کو ریلیف کیمپ میں منتقل کیا جا چکا ہے۔ صوبے میں 120 بچوں اور 35 خواتین سمیت کم از کم 239 اموات ہوئی ہیں جبکہ 700 سے زیادہ لوگ زخمی ہوئے ہیں۔

این ڈی ایم اے کے مطابق 26 اگست تک صوبے کے بعض اضلاع میں اربن فلڈنگ کی صورتحال پیدا ہوسکتی ہے۔ موسلا دھار بارشوں سے کراچی، حیدرآباد، ٹنڈو جام اور ٹھٹھہ میں شہری سیلاب کا خدشہ ہے۔

صوبے میں تقریباً 38 ہزار سے زیادہ مکانات، 33 کلومیٹر طویل سڑکیں بھی متاثر ہوئیں جبکہ این ڈی ایم اے کے اعداد و شمار کے مطابق سات پلوں کو بھی نقصان پہنچا ہے۔

اگر گلگت بلتستان اور پاکستان کے زیر انتظام کشمیر میں بارش اور سیلاب کی تباہ کاریوں کے متعلق بات کریں تو قدرتی آفات سے نمٹنے کے قومی ادارے این ڈی ایم اے کے مطابق خطے میں مجموعی طور پر 46 اموات ہوئیں جہاں بالترتیب چھ اور دس اضلاع کے تقریباً دس ہزار افراد متاثر ہوئے اور نو سو کے قریب مکانات متاثر ہوئے ہیں۔


Summary: صوبہ سندھ میں کاچھو کا علاقہ حالیہ بارشوں اور سیلاب سے بری طرح متاثر ہوا ہے۔ پانی میں گھرے ان لوگوں کی خوراک، پینے کے لیے صاف پانی اور طبی سہولیات کے حوالے سے دور دور تک کوئی انتظام نظر نہیں آتا، سوائے چند رضاکاروں کے جو کھانا اور پانی پہنچا رہے تھے۔

سندھ کا علاقہ ’کاچھو‘ جہاں ہر دوسرا گاؤں پانی میں گھرا ہے

کچھ گاﺅں اس طرح سے پانی میں گھرے ہوئے تھے کہ وہاں تک پہنچنے کے لیے کشتی کے سوا کوئی طریقہ نہ تھا۔ علاقے کی تمام کچی پکی رابطہ سڑکیں اور چھوٹے پل بہہ چکے تھے۔

مقامی رضاکار کشتیوں میں گاﺅں والوں تک کھانا اور پینے کا صاف پانی پہنچا رہے تھے مگر یہ بھی حقیقت ہے کہ یہ کھانا اور پانی ہر گاﺅں تک نہیں پہنچ سکتا تھا اور جہاں پہنچ رہا تھا ان کے لیے بھی ناکافی تھا۔

اس بار پاکستان میں مون سون کا موسم شدید اور طویل رہا۔ کم وقت میں زیادہ بارشوں نے پورے ملک میں تباہی پھیلا دی جس میں بلوچستان اور اس کے بعد صوبہ سندھ بری طرح سے متاثر ہو ئے۔

صوبہ سندھ میں کاچھو کا علاقہ بری طرح سے متاثر ہوا ہے اور بلوچستان سے آنے والے پہاڑی ندی نالوں نے یہاں طغیانی کی کیفیت پیدا کردی۔

سرکاری اعدادو شمار کے مطابق کاچھو کا علاقہ دو اضلاع دادو اور شہدادپور قمبر پر مشتمل ہے، جو انتظامی طور پر 9 یونین کونسل میں منقسم ہے۔ ان میں تقریباً 280 چھوٹے بڑے گاﺅں اور آبادی تقریباً دو لاکھ 40 ہزار افراد پر مشتمل ہے، جن میں سے 75 فیصد سیلاب سے متاثر ہیں۔

پانی میں گھرے ان لوگوں کی خوراک، پینے کے لیے صاف پانی اور طبی سہولیات کے حوالے سے دور دور تک کوئی انتظام نظر نہیں آ رہا تھا سوائے چند رضاکاروں کے جو کھانا اور پانی پہنچا رہے تھے۔

ان کا کہنا تھا کہ میت لے جانے کے لیے چارپائی الٹی کر کے اس کے نیچے 30 لٹر والے چار خالی ڈرم باندھ دیے جاتے ہیں۔ پھر اس پر میت رکھ کر اس چارپائی کو پانی سے گزار کر  لے جایا جاتا ہے۔خشک زمین کی تلاش میں 10 کلو میٹر تک پیدل چلنا پڑتا ہے اور اس دوران میت کندھوں پر اٹھائی جاتی ہے۔

’وقتی طور پر کچے راستے منقطع ہو جاتے ہیں مگر یہ معمول ہے، لہذا لوگ بھی عادی ہیں لیکن اس بار بارشوں نے شدید سیلاب کی شکل اختیار کر لی ہے۔ راستے پل منقطع ہو چکے ہیں مگر ہم کام کر رہے ہیں اور صورتحال قابو میں ہے۔ نقل مکانی کا کلچر کاچھو کے علاقے میں نہیں۔ لوگ اپنے ٹوٹے پھوٹے گھروں کو بھی چھوڑ کر نہیں جانا چاہتے۔ ہم نے 16کشتیاں مہیا کر دی ہیں تاکہ آمدورفت میں آسانی ہو۔‘

صوبہ سندھ میں کاچھو کا علاقہ نیم صحرائی ہے اور اس کی جغرافیائی، ماحولیاتی اور تاریخی حیثیت سندھ کے دیگر حصوں سے الگ ہے۔ یہ علاقہ صرف سیلابی پانی سے ہی سیراب ہوتا ہے کیونکہ انگریزوں نے بھی اس علاقے میں نہری نظام نہیں بنایا تھا۔ تاریخی طور پر اسے بارانی علاقہ مانا جاتا ہے۔


Summary: قومی ترانہ دوبارہ ریکارڈ کرنے کی ضرورت کیوں پیش آئی، یہ پرانے ترانے سے کس طرح مختلف ہے اور اس پراجیکٹ میں شریک گلوکاروں کے تجربات کیسے رہے؟ اس بارے میں بی بی سی نے پراجیکٹ سے جڑے افراد، موسیقاروں اور گلوکاروں سے بات کی ہے۔

’ترانہ ریکارڈ کرتے وقت کچھ کی آنکھوں میں آنسو، کچھ کے چہروں پر مسکراہٹ تھی‘

بی بی سی نے قومی ترانے کی دھن اور بول دوبارہ ریکارڈ کروانے والے اس پراجیکٹ سے جڑے افراد، موسیقاروں و گلوکاروں سے بات کر کے یہ جاننے کی کوشش کی ہے کہ قومی ترانہ دوبارہ ریکارڈ کرنے کی ضرورت کیوں پیش آئی، یہ پرانے ترانے سے کس طرح مختلف ہے اور ان کے اس پراجیکٹ پر کام کرنے کے تجربات کیسے رہے۔ اس کے علاوہ ہم نے ماضی کے جھروکوں میں جھانکتے ہوئے پرانے قومی ترانے کی دھن اور اس کے بول تیار کرنے کے مرحلے پر بھی ایک نظر ڈالی ہے۔

جاوید جبار نے اس ترانے کو دوبارہ ریکارڈ کرنے کے مراحل کے بارے میں تفصیل بیان کرتے ہوئے کہا کہ ریکارڈنگ سے قبل تمام 155 گلوکاروں کی ریہرسلز کروائی گئیں اور تیاری میں مدد فراہم کی گئی۔

اسلام آباد سے تعلق رکھنے والے معروف گلوگار عمیر جسوال بھی ان گلوکاروں میں شامل ہیں جنھوں نے مل کر نیا قومی ترانہ گایا ہے۔ بی بی سی سے بات کرتے ہوئے عمیر کا کہنا تھا کہ ملک بھر سے اتنے قابل موسیقاروں اور گلوکاروں کے متنوع گروپ کے ساتھ کام کرنے اور ترانہ ریکارڈ کروانے کا تجربہ بہت ہی شاندار رہا۔

’میرا ماننا ہے کہ اسے دوبارہ سے ری ریکارڈ کرنے سے اس کا اعلیٰ کوالٹی کا ورژن مل گیا ہے اور سب سے اہم اور خوبصورت چیز یہ ہے کہ ملک بھر سے موسیقاروں اور گلوکاروں کے انتہائی متنوع گروپ نے مل کر اس پر کام کیا ہے۔۔۔‘

عمیر کا یہ بھی ماننا ہے 150 سے زائد موسیقاروں کے مل کر قومی ترانہ گانے سے اسے ایک نئی طرح کی ’فیل‘ ملی ہے۔۔ وہ کہتے ہیں کہ اس ترانے کا مقصد بہت بڑے پیمانے پر ملک کے تمام طبقوں اور علاقوں کی نمائندگی کو یقینی بنانا تھا۔۔۔ اور یہ ایک اتنا خوبصورت تصور ہے کہ اس سے ایک بہت مثبت پیغام ملتا ہے۔

اپنے تجربے کے بارے میں بات کرتے ہوئے معروف ریپر اور پاکستان کے صوبہ بلوچستان کے ضلع سبی سے تعلق رکھنے والے آبد بروہی نے بی بی سی سے بات کرتے ہوئے کہا کہ 'میرے لیے یہ ایک اعزاز کی بات تھی کہ میں اس تاریخی ریکارڈنگ کا حصہ تھا۔

قومی ترانے سے متعلق ایک عرصے سے ماہرین اس بات کی کوشش کر رہے تھے کہ ایک قومی ترانے کی جو خصوصیات ہوتی ہیں وہ سب پاکستانی ترانے میں بھی موجود ہوں، ان خصوصیات میں اس بات کے علاوہ کہ ترانہ اور دھن عام پسند اور قومی معیار پر پوری اترے، یہ بھی ضروری ہے کہ معیار، نغمہ، زبان، بحر، دھن اور موسیقیت میں مسلم قوم کی روایات کا بھی خیال رکھا جائے۔


Summary: ماہی گیروں کی بستی ابراہیم حیدری کے رہائشی ماہی گیر حاجی عبداللہ نے بتایا کہ انھوں نے پھوٹی کریک کے قریب ایک شخص کو ڈوبتے دیکھا تھا جس کے بعد وہ فوراً وہاں پہنچے اور دیگر ماہی گیروں کی مدد سے اس شخص کو باہر نکالا۔

بحری جہاز سے سمندر میں گرنے والے چینی شہری کو پاکستانی ماہی گیروں نے بچا لیا

چینی شہری کو بچانے کے بعد طبی امداد فراہم کی گئی

پاکستان کی سمندری حدود میں چینی تجارتی بحری جہاز سے حادثاتی طور پر گِر کر غوطے کھانے والے ایک چینی شہری کو پاکستان کے مقامی ماہی گیروں نے بچا لیا ہے۔ حکام کا کہنا ہے کہ چینی شہری بحری جہاز سے سمندر میں گر گیا تھا۔

حکام کے مطابق کراچی کے قریب واقعے بنڈال جزیرے کے پاس سے بدھ کے روز اس چینی شہری کو بچایا گیا ہے۔ ماہی گیروں کی قریبی بستی ابراہیم حیدری کے رہائشی ماہی گیر حاجی عبداللہ نے بتایا کہ انھوں نے پھوٹی کریک کے قریب ایک شخص کو ڈوبتے دیکھا تھا جس کے بعد وہ فوراً وہاں پہنچے اور دیگر ماہی گیروں کی مدد سے اس شخص کو باہر نکالا۔

بعدازاں پتا چلا کہ وہ غیرملکی چینی شہری تھا جس کا نام زوو ژیانگ ہے۔

چینی شہری طبی معائنے کے بعد کھانا کھاتے ہوئے

دوسری جانب میری ٹائم سکیورٹی ایجنسی کا کہنا ہے کہ ’پی ایم ایس اے بیس صداقت‘ کو مقامی ماہی گیروں کے ذریعے ہنگامی کال موصول ہوئی کہ انھوں نے ایک ڈوبتے ہوئے چینی شخص کو بچا لیا ہے۔

اس چینی شہری کو مقامی ماہی گیروں کی کشتی ’المدیہ‘ پر سوار ماہی گیروں نے بچایا جس کے بعد اسے بحفاظت محفوظ مقام پر پہنچا دیا گیا۔

یہ شخص 10 اگست کو کوسکو شپنگ کے 'زنگ شنگہائی' نامی تجارتی جہاز سے کراچی بندرگاہ کے قریب گرا تھا

چینی شہری کو ابراہیم حیدری میں میری ٹائم کے مرکز میں ابتدائی طبی امداد فراہم کی گئی اور تفصیلی چیک اپ کے لیے ہیڈ کوارٹر میری ٹائم منتقل کیا گیا۔

بعد میں حکام کو اس بات کی تصدیق موصول ہوئی کہ یہ شخص 10 اگست کو کوسکو شپنگ کے ’زنگ شنگہائی‘ نامی تجارتی جہاز سے کراچی بندرگاہ کے قریب گرا تھا۔


روہڑی کے تاریخی ماتمی جلوس میں گھٹن اور بھگدڑ سے چھ عزادار ہلاک، کم از کم 40 زخمی

پاکستان میں شمالی سندھ کے قدیم شہر روہڑی میں ماتمی جلوس کے دوران گرمی، گھٹن اور بھگدڑ مچنے کے نتیجے میں کم از کم چھ عزادار ہلاک جبکہ 40 کے قریب زخمی ہوگئے ہیں۔ پولیس کے مطابق یہ واقعہ اس وقت پیش آیا جب بڑی تعداد میں شیعہ زائرین نے ضریح اقدس کو بوسہ دینے کی کوشش کی اور تنگ راستے کی وجہ سے گھٹن کا ماحول پیدا ہوا اور بھگڈر مچی۔

مقامی پولیس اور ایدھی رضاکاروں نے اب تک چھ ہلاکتوں کی تصدیق کی ہے جبکہ شیعہ علما کاؤنسل کے مطابق ہلاک ہونے والے عزاداروں میں تین کا تعلق گھوٹکی، دو کا نوشہرو فیروز جبکہ ایک عزادار کا تعلق سکھر سے ہے۔

روہڑی شہر دریائے سندھ کے کنارے پر واقع ہے اور سکھر کا معروف ریلوے سٹیشن بھی شہر کے اسی حصے میں موجود ہے۔ آٹھ محرم کو یہاں شمع گل کا ماتم ہوتا ہے۔

روہڑی پولیس کے مطابق ضریح اقدس کے جلوس کے دوران سانس رکنےسے کئی عزادار بےہوش ہو گئے، جن میں سے چھ کے قریب افراد بعدازاں ہلاک ہوئے۔ تمام متاثرین کو روہڑی اور سکھر کے ہسپتال پہنچایا گیا تھا۔

صحافی اور مصنف ممتاز بخاری، جو روہڑی کے رہائشی ہیں، نے بی بی سی کو بتایا کہ روہڑی سے بڑا ماتمی جلوس آٹھ محرم کو امام بارگاہ کربلا معلی سے برآمد ہوتا ہے اور شب عاشور  کربلا میں جس طرح امام حسین نے شمع گل کی تھی، اس طرح شمع گل کرکے ماتم کیا جاتا ہے اور یہ سلسلہ لگ بھگ 345 سال سے جاری ہے۔

ممتاز بخاری کے بقول روہڑی شہر پہاڑی پر بنا ہوا ہے اس لیے اس کی گلیاں چھوٹی اور تنگ ہیں۔ انھوں نے بتایا کہ شدید گرمی اور حبس کی وجہ سے آٹھ محرم سے ہی چند عزاداروں کے بے ہوش ہونے کی اطلاعات آ رہی تھیں تاہم نو محرم کو عزاداروں کی تعداد بڑھنے کے باعث اس میں شدت آ گئی۔

پولیس اور ایدھی رضاکاروں کے مطابق تنگ گلیوں میں عزاداروں کی بڑی تعداد اس حادثے کی وجہ بنی

مقامی صحافی جان محمد مہر نے بتایا کہ اندھیرے اور حبس میں جب لوگ بڑی تعداد میں بے ہوش ہوئے تو  ایک خوف کی فضا پھیلی جس کی وجہ سے جلسوس میں کچھ دیر کے لیے بھگدڑ مچ گئی لیکن انتظامیہ نے اس کو جلد ہی کنٹرول کر لیا۔ جان محمد مہر کے مطابق جلوس میں بڑی تعداد میں عزاداروں کی موجودگی کی وجہ سے ایمبولینس پہنچنے میں بھی دشواری کا سامنا کرنا پڑا۔

یاد رہے کہ شمالی سندھ میں سب سے بڑا ماتمی اجتماع روہڑی میں ہوتا ہے جس میں نہ صرف سندھ بلکہ پنجاب سے بھی لوگ شریک ہوتے ہیں۔ اس جلوس میں شرکت کے لیے لوگ ٹرینوں کی چھتوں پر سوار ہو کر بھی پہنچتے ہیں۔

مقامی انتظامیہ کا کہنا ہے کہ فی الحال صورتحال کنٹرول میں ہے۔


Summary: سندھ کے محکمہ وائلڈ لائف کے اہلکاروں نے کراچی میں ایک دواخانے پر چھاپہ مار کر پانچ سانپ اور 75 سانڈھے برآمد کیے۔ دواخانا چلانے والے ملزمان سانڈھے کا تیل جنسی مسائل کے علاج کے لیے اور سانپ کے زہر سے بنی ادوایات کینسر کے علاج کے لیئے فروخت کر رہے تھے۔

سانڈھے کا تیل فروخت کرنے والے دواخانے پر چھاپہ: ’مول تول کرتا تو قیمت کم بھی کر دیتے‘

سندھ کے محکمہ وائلڈ لائف کے اہلکاروں  نے کراچی میں ایک دواخانے پر چھاپہ مار کر پانچ سانپ اور 75 سانڈھے بر آمد کیے۔

انھیں کاروبار کے لیے استعمال کرنے والے دو ملزمان کو گرفتار کرنے کے بعد ضمانت پر رہا کر دیا گیا۔ برآمد کیے گئے سانپوں میں تین دو منہ والے سانپ اور دو کوبرا بھی شامل ہیں۔

کراچی وائلڈ لائف کے انسپیکٹر اعجاز کے مطابق انھیں اطلاع ملی کہ کراچی کے علاقے قائد آباد میں ایک دیسی دواخانے پر سانڈھے اور سانپ سے تیار کردہ ادوایات فروخت ہو رہی ہیں۔

وہ کہتے ہیں کہ ’اطلاعات کے بعد کچھ روز تک اس دواخانے پر نظر رکھی گئی اور معلوم ہوا کہ یہ دواخانہ لوگوں کو سانڈھے کا تیل جنسی مسائل کے علاج کے لیے اور سانپ کے زہر سے بنی ہوئی ادویات کینسر کے علاج کے لیے فروخت کر رہا تھا۔‘

انسپکٹر اعجاز کے مطابق ’کارروائی سے پہلے ہر طرح کی تسلی کرنے کے لیے میں خود وہاں پر گاہگ بن کر گیا اور اس کے بعد کارروائی کے دوران سانڈھے اور سانپ بر آمد کیے گئے جن کو نیشنل پارک میں چھوڑ دیا گیا ہے۔‘

’انھوں نے مجھے بتایا کہ ایک سانڈھے کی قیمت ڈھائی ہزار روپیہ ہے اور اس سے تیار کردہ تیل کی قیمت تین سو روپیہ ہوگی۔ اس موقع پر اگر ان سے مول تول کرتا تو شاید وہ اس میں کمی بھی کر دیتے۔‘

ملزمان سانڈھے کا تیل جنسی مسائل کے علاج کے لیے اور سانپ کے زہر سے بنی ادوایا ت کینسر کے علاج کے لیئے فروخت کر رہے تھے

سندھ کے محکمہ وائلڈ لائف کے اہلکار جاوید احمد مہر کہتے ہیں کہ ’بر آمد ہونے والے سانپوں میں دو کوبرا اور تین دو منھ والے سانپ تھے۔ دو منہ والے سانپ تقریباً سارے ملک میں پائے جاتے ہیں۔

ان کا کہنا تھا کہ سندھ اور بالخصوص کراچی میں وہ سانڈھے اور سانپوں کا کسی قسم کا کاروبار کرنے والوں کے خلاف بھرپور کارروائی کر رہے ہیں۔ ان کے بقول کوشش یہ ہے کہ اس کاروبار کو سندھ اور  کراچی میں نہ ہونے دیا جائے۔

انسپیکٹر اعجاز کہتے ہیں کہ ’دواخانے میں مجھے وہ لوگ مختلف کہانیاں سناتے رہے کہ کینسر بھی ایک زہر ہے اور اس کا علاج زہر ہی سے ممکن ہے اس لیے وہ ان سانپوں کے زہر سے تیار کردہ ادوایات سے کینسر کا علاج کرتے ہیں۔ اس دوران وہ مختلف لوگوں کے حوالے بھی دیتے رہے۔‘

تاہم  اسلامیہ یونیورسٹی بہاولپور کے شعبہ فارسٹری وائلڈ لائف مینجمنٹ نے چولستان میں سانڈھوں کی تعداد پر ایک تحقیقاتی رپورٹ تیار کی ہے۔

غیر قانونی شکار کرنے والے ان کو چربی اور تیل حاصل کرنے کے لیے پکڑ کر ان کی کمر کی ہڈی توڑ کر انھیں اپنی ظالمانہ قید میں رکھتے ہیں۔


Summary: سندھ کے بہت سے شہروں جن میں بدین، میرپور خاص، ٹھٹھہ خصوصاً ٹنڈو الہیار اور عمرکوٹ وغیرہ سے لوگوں کی بڑی تعداد کھیت مزدور کے طور پر بلوچستان کے لسبیلہ، اوتھل اور لاکھڑا وغیرہ کا رخ کرتی ہے۔ تاہم اب یہ سیلاب میں پھنس چکے ہیں۔

’سال بھر کے لیے پیسے کمانے آئے تھے، اب جان بچ جائے تو بڑی بات ہے‘

حوراں سندھ کے شہر ٹنڈو الہیار کے قریب ایک گاﺅں کی رہنے والی ہیں۔ ان کا تعلق بھیل قبیلے سے ہے اور ان کے خاندان کے بہت سے افراد ہر سال لسبیلہ کے علاقے میں کھیتوں میں مزدوری کرنے یا کپاس چُننے آتے ہیں۔

سندھ کے ہاری جن کی ایک بڑی تعداد اس سیزن میں بلوچستان کا رخ کرتی ہے ان کے لیے خطرے کی بات یہ بھی ہے کہ کسی حکومتی ادارے کو یہ نہیں معلوم کہ ان کی کتنی تعداد اس سیزن میں بلوچستان کے کس علاقے میں موجود ہیں۔

وہ بتاتے ہیں کہ 'انھیں زرعی خانہ بدوش بھی کہا جا سکتا ہے، یہ لوگ زیادہ تر سانگھڑ، میرپور خاص، عمرکوٹ اور ٹنڈو الہیار وغیرہ سے بلوچستان میں لسبیلہ، اوتھل اور لاکھڑا کے علاقے میں کھیتوں میں کام کرنے جاتے ہیں۔

خلیل رونجھو  نے مزید بتایا کہ 'پرسوں رات تک ریسکیو کے عمل کے دوران ایک بڑی تعداد میں ہاریوں کو ان کے بچوں و خواتین کے ساتھ سیلابی متاثرہ زمینوں سے نکال کر روڈ کے کنارے لایا گیا ہے لیکن ابھی بھی ذرائع کا کہنا ہے کہ دور دراز کے علاقوں میں یہ ہاری سیلابی ریلوں میں پھنسے ہوئے ہیں اور کچھ افراد کے پانی میں بہہ جانے کی اطلاعات بھی ہیں۔'

انھوں نے مزید کہا کہ 'اس وقت تو تمام رابطہ سڑکیں اور پل ٹوٹ چکے ہیں، کسی کو کسی کی خبر نہیں ہے۔ ڈام بی اور لاکھڑا کے جنگلات میں بہت سے لوگ پھنسے ہونے کی اطلاعات ہیں۔ اس وقت تو جو ادارہ یا فرد جو کرسکتا ہے وہ کر گزرے۔'

وہ بتاتے ہیں کہ 'آفات کے دوران یعنی اس وقت لوگوں کو ریسکیو یا مدد فراہم کرنا، انھیں محفوظ مقامات پر پہنچانا، خوراک، اور طبی سہولیات کی فراہمی ضروری ہوتی ہے جبکہ بعد از آفات میں ان لوگوں کی آباد کاری،گھروں کی دوبارہ تعمیر اور معاشی ذرائع کی بحالی شامل ہے۔ ان تمام مراحل میں ماہرین خصوصاً ٹیکنیکل ایکسپرٹ کی شمولیت بہت ضروری ہے۔'

مون سون کا سیزن ابھی جاری ہے، حکومت کے مختلف محکمے بھی کام کر رہے ہیں مگر اطلاع ہے کہ لوگوں کی ایک بڑی تعداد اب بھی سیلابی ریلوں میں پھنسی ہوئی ہے اور بے شمار لوگ روڈ کے کنارے امداد کے منتظر ہیں۔


Summary: صوبہ خیبرپختونخواہ سے لے کر پنجاب، سندھ اور بلوچستان تک کے علاقے جو کوہِ سلیمان اور دریائے سندھ کے درمیان واقع ہیں خشک علاقے کہلاتے ہیں تاہم اب جبکہ ملک بھر کی طرح یہاں بھی معمول سے زیادہ بارشیں ہوئی ہیں تو یہ علاقے بھی سیلابی صورتحال کا شکار ہیں۔

پاکستان کے وہ علاقے جو کئی مہینے خشک سالی اور مون سون آنے پر سیلاب سے لڑتے ہیں

ان کا کہنا تھا کہ ’علاقہ بھی نہیں چھوڑ سکتے کہ کھیتی باڑی سے تو کسی سال ہمیں کچھ ملتا ہے اور کچھ نہیں۔ اس سال میری گیارہ ایکڑ پر لگی کپاس کی فصل تباہ و برباد ہو چکی ہے۔ باقی لوگوں کی فصلیں بھی ختم ہو چکی ہیں۔ ہماری کل دولت مال مویشی ہیں۔ اگر ہم علاقہ چھوڑیں تو مال مویشی کہاں لے کر جائیں؟‘

صوبہ خیبرپختونخوا سے لے کر پنجاب، سندھ اور بلوچستان تک کے علاقے جو کوہِ سلیمان اور دریائے سندھ کے درمیان واقع ہیں خشک علاقے کہلاتے ہیں اور راجن پور اور اس سے ملحقہ اضلاع بھی ان میں شامل ہیں۔

عموماً ان علاقوں میں پانی کا زیادہ تر انحصار کوہ سلیمان کے پہاڑوں پر ہونے والی بارشوں سے ہوتا ہے ورنہ یہ اکثر خشک سالی کا شکار رہتے ہیں۔

تاہم اب جبکہ ملک بھر کی طرح یہاں بھی معمول سے زیادہ بارشیں ہوئی ہیں، تو تب بھی یہاں کے باسی چین سے نہیں بیٹھ سکے اور اب یہ علاقے بھی سیلابی صورتحال کا شکار ہیں۔

اس کی وجہ کیا ہے، اس پر آگے چل کر بات کرتے ہیں اور پہلے یہ جائزہ لیتے ہیں کہ ملک بھر میں اس وقت اوسط سے تقریباً 192 فیصد زیادہ بارشوں سے نقصانات کی کیا صورتحال ہے۔

قدرتی آفات سے نمٹنے والے ادارے نیشنل ڈیزاسٹر مینجمنٹ اتھارٹی (این ڈی ایم اے) کے مطابق ملک بھر میں سب سے زیادہ متاثرہ صوبہ بلوچستان ہے جہاں پر 14 جون سے اب تک 120 لوگ ہلاک ہو چکے ہیں۔

ان کا کہنا تھا کہ ’ان لوگوں کے لیے سیلابی پانی ہی اصل میں پانی کا بڑا زریعہ ہے۔ موجودہ بارشیں تو ہیں ہی اوسط سے کئی گنا زیادہ ہیں۔

’مگر دیکھا جا رہا ہے کہ اب اگر کوہ سیلمان کے پہاڑوں اور اردگرد کے علاقوں  پر اوسط بارشیں بھی ہو جائیں یا اوسط سے تھوڑا بھی زیادہ ہو جائیں تو ان علاقوں میں سیلابی صورتحال پیدا ہو جاتی ہے۔‘

ڈاکٹر نعمان لطیف کہتے ہیں کہ 'محتاط ترین اندازے کے مطابق ہر سال اگر اوسط یا اس سے کم یا زیادہ بارشیں ہوں تو کوہ سلیمان کا پاکستان کے سب سے بڑے ڈیم تربیلہ سے گنجائش سے زیادہ پانی دریائے سندھ میں جا کر گرتا ہے۔‘

ان کا کہنا تھا کہ 'کوہ سلیمان کے دامن میں واقع ان علاقوں کے سیلابی پانی کا رخ دریائے سندھ کی طرف ہے۔ اکثر علاقوں میں کوئی نکاسی آب کے نالے بھی نہیں ہیں اور کچھ ختم ہو چکے ہیں۔

ڈاکٹر نعمان لطیف کے مطابق ’اگر تجاوزات کا خاتمہ ہو اور انفراسٹرکچر کی تعمیر کے دوران قدرتی سیلابی نالوں کا خیال رکھا جائے تو یہ پانی جو ہر تھوڑے عرصے بعد تباہی لاتا ہے۔ یہی پانی رحمت بن کر پورے علاقے میں خوشحالی لا سکتا ہے۔‘

بلوچستان میں مال مویشی ایک بڑا ذریعہ روزگار سمجھا جاتا ہے اور یہاں اب تک 23 ہزار سے زیادہ مال مویشی متاثر ہوئے ہیں۔


Summary: اس وقت راجن پور ڈیرہ غازی خان کی سلیمانی پٹی ہمیشہ کی طرح پہاڑی نالوں کی زد میں ہے۔ مگر لاہور میں گلشن کا سیاسی کاروبار تھمے تو کوئی پنجاب کی اس انتہائی نکڑ کو بھی دیکھے۔ وسعت اللہ خان کا کالم

بارشوں میں گورننس بھی بہہ جاتی ہے: وسعت اللہ خان کا کالم

وزیرِاعظم نے شمبانی گاؤں کا دورہ کیا اور وہاں متاثرین کے لیے طبی امدادی کیمپ کے قیام اور علاقے میں ایک ویٹرنری ڈاکٹر کی تقرری کا بھی حکم دیا۔

یعنی وہ کام جو کبھی اسسٹنٹ کمشنر کی سطح پر ایک معمول کی ذمہ داری سمجھے جاتے تھے اب ان کے احکامات بھی وزیرِ اعظم کو جاری کرنے پڑتے ہیں۔ اس سے اندازہ ہو سکتا ہے کہ گورنننس کا معیار کہاں سے کہاں پہنچ گیا ہے۔

وزیرِ اعظم کی جانب سے پانچ پانچ ہزار روپے دل جوئی کے لیے ان مریضوں میں تقسیم کیے گئے۔ وزیرِ اعظم نے کیمپ کے انتظام کی بھی تعریف کی۔ جیسے ہی وزیرِ اعظم ضلعی انتظامیہ اور پولیس کے جلو میں میڈیکل کیمپ سے رخصت ہوئے مریض بھی بھلے چنگے ہو گئے۔ اپنی اپنی چارپائیاں بغل میں دابیں اور گھروں کو روانہ ہو گئے۔

خادمِ اعظم شہباز شریف نے سندھ سے متصل بلوچستانی ضلع جھل مگسی میں چیف سیکرٹری عبدالعزیز عقیلی اور قدرتی آفات سے نمٹنے کے ادارے این ڈی ایم اے کے سربراہ لیفٹیننٹ جنرل اختر نواز سے بریفنگ بھی لی اور امدادی کاموں کی رفتار پر اطمینان کا اظہار کیا۔

ٹھیکیدار کو بھی معلوم  ہے کہ ریکارڈ میں صرف مرمت اور تعمیر ہی دکھانی ہے چنانچہ وہ اس بات کا بطورِ خاص خیال رکھتا ہے کہ سڑک ایسی بنے جو پہلی بارش میں ہی دھل جائے یا چاند کی سطح میں تبدیل ہو جائے۔ پھر نیا سال، نیا بجٹ اور آنکھوں کا تارہ پرانا ٹھیکیدار۔

نیب یا ایف آئی اے کو کرپشن کے ثبوت تلاش کرنے کے لیے کسی اضافی کھوج کی ضرورت ہی نہیں۔کوئی بھی سڑک تعمیر کے چند ماہ بعد سلطانی گواہ بننے پر تیار ہے۔

انگریز کے دور سے بچہ بچہ جانتا ہے کہ جنوبی پنجاب میں مون سون ہر سال انسانی جانوں اور املاک کی شکل میں سود مرکب وصول کرنے آتا ہے اور اپنے گزرگاہ میں بنی تجاوزات بھی  لے جاتا ہے۔ مگر ہر سال سرکار ایسے اداکاری کرتی ہے گویا پہلی بار یہ مصیبت دیکھی ہو۔

خوش انتظامی کا یہ عالم ہے کہ خشک راشن بھی لاہور کی زخیرہ گاہ سے جاری ہو کے آخری مصیبت زدہ تک پہنچانے کی روایت برقرار ہے۔

خیبر پختونخواہ پچھلے نو برس سے ریاستِ مدینہ کا منی ماڈل بتایا جا رہا ہے۔ وہاں مالاکنڈ سے ڈیرہ اسماعیل خان تک سیلابی زبوں حالی کی کیا شکل ہے۔ اس پر کوئی بھی تبصرہ سوشل میڈیا پر من من بھر کے گالیانہ پتھراؤ کو دعوت دینے جیسا ہے۔

پھر بھی یہ کہنے کی جرات کر رہا ہوں کہ صرف حکومت ہی امپورٹڈ نہیں ہوتی مون سون بھی امپورٹڈ ہے۔ دونوں سے پھر ایک ہی طرح نمٹئے۔


Summary: ماہرین کے مطابق ’اس کشیدگی کے زیر زمین محرکات گذشتہ 40 برس سے موجود ہیں یہ رجحان نہ صرف سندھی قوم پرستی بلکہ مہاجر قوم پرستی میں بھی نظر آتا ہے۔‘

سندھ میں لسانی بنیادوں پر سندھی اور پشتون برادری میں کشیدگی کی اصل حقیقت کیا ہے؟

کیا سندھ میں بسنے والی سندھی اور پشتون برادری میں  واقعی کوئی کشیدگی ہے؟ اس پر ڈاکٹر فرحان حنیف صدیقی کہتے ہیں کہ ’اس کشیدگی کے زیر زمین محرکات گذشتہ 40 برس سے موجود ہیں یہ رجحان نہ صرف سندھی قوم پرستی بلکہ مہاجر قوم پرستی میں بھی نظر آتا ہے۔ جی ایم سید کا یہ کہنا کہ ہم اپنے ہی صوبے میں ریڈ انڈین بن جائیں گے کیونکہ غیر مقامی آبادی بہت بڑھ رہی ہے۔‘

ڈاکٹر عاصمہ فیض کہتی ہیں کہ چاہے میگا ڈویلپمنٹ منصوبے ہوں یا چین پاکستان اقتصادی راہدری کے منصوبے اس میں جب کوئی باہر سے آئے گا تو وہ یہاں کی مقامی ملازمت تو لے گا اگر پشتون کا جائزہ لیں تو وہ وائیٹ کالر ملازمت کرنے والے نہیں بلکہ مزدور طبقہ ہے یا ٹرانسپورٹر ہیں اس کے برعکس ماضی میں سندھی مہاجر کشیدگی میں ہم نے دیکھا کہ مہاجر وائٹ کالر ملازمت میں بھی ہوتے تھے۔

عوامی نیشنل پارٹی کے رہنما یونس بونیری کہتے ہیں کہ سہراب گوٹھ میں جو کچھ ہوا اس کو کسی سیاسی جماعت کی حمایت حاصل نہیں تھی، یہ جرائم پیشہ افراد تھے جن کا کسی سیاسی جماعت سے تعلق نہیں تھا جنھوں نے لوٹ مار کی، انھیں نہ سندھی نظر آرہا تھا نہ اردو سپیکنگ بس ان کا مقصد لوٹ مار کرنا تھا۔

پاکستان میں 40 سال سے زائد عرصے سے افغان پناہ گزین موجود ہیں، ان کی حتمی تعداد کتنی ہے اس کے کسی کے پاس اعداد و شمار دستیاب نہیں۔  تاہم اقوام متحدہ کے پناہ گزین کے بارے میں ادارے یو این ایچ سی آر کے مطابق رجسٹرڈ پناہ گزین کی تعداد 13 لاکھ کے قریب ہے جبکہ بعض اداروں کا کہنا ہے کہ صرف ڈھائی لاکھ کے قریب کراچی میں ہیں۔

سندھ کی قوم پرست جماعتیں گذشتہ 40 برسوں سے ان پناہ گزینوں کی واپسی کا مطالبہ کرتی رہی ہیں، صوبائی وزیر اطلاعات شرجیل انعام میمن کہتے ہیں کہ بدقسمتی سے افغان جنگ کے بعد غیر قانونی تارکین وطن پورے پاکستان میں آئے کراچی چونکہ روزگار کا مرکز ہے اس لیے ملک بھر سے افغان پناہ گزین یہاں پہنچ گئے، وفاقی حکومت اور نادرا کا کام ہے کہ ان کا ڈیٹا اکٹھا کر کے ان کی واپسی یقینی بنائے۔

وہ کہتے ہیں کہ ’پہلے پشتونوں کا سندھیوں اور بلوچوں کے ساتھ ایک مشترکہ موقف تھا کہ افغانستان میں بیرونی مداخلت ختم ہو اور افغانی عوام اپنے ملک میں جائیں لیکن چند سالوں سے نیا رجحان آیا ہے کہ جو یہاں کا پشتون ہے وہ کہتا ہے کہ ہم افغان ہیں تو وہ جو افغان کا نعرہ لگا کر افغانیوں کے تحفظ کی بات کرتا ہے تو یہاں ایک کشیدگی اور تناؤ نظر آتا ہے۔ پشتونوں کو یہ بات دیکھنی چاہیے کہ ہم اتحادی رہیں سندھ کے احساسات کو ساتھ لے کر چلنا چاہیے اب جب افغانستان سے امریکہ بھی چلا گیا ہے تو پناہ گزین کی بھی واپسی ہو۔‘


Summary: حیدرآباد میں قوم پرست جماعت کے کارکن بلال کاکا کی ہلاکت کے بعد جمعے کو بھی کراچی میں سہراب گوٹھ میں حالات کشیدہ ہیں اور پولیس نے اب تک 90 افراد کو ہنگامہ آرائی کے الزام میں حراست میں لیا ہے جبکہ حکام کے مطابق دو افراد جمعرات کو ہونے والی ہنگامہ آرائی میں ہلاک بھی ہوئے ہیں۔

بلال کاکا کے قتل کے بعد ہنگامے: ’لسانی رنگ دینے والوں کے لیے مکمل عدم برداشت ہے‘ شرجیل میمن

صوبۂ سندھ کے دوسرے بڑے شہر حیدرآباد کے ایک ہوٹل میں جھگڑے کے دوران قوم پرست جماعت کے کارکن بلال کاکا کی ہلاکت کے بعد پیدا ہونے والی کشیدگی کا اثر جمعے کو بھی کراچی میں محسوس کیا جا رہا ہے اور سہراب گوٹھ کے علاقے میں پولیس اور رینجرز کو تعینات کر دیا گیا ہے۔

پولیس کے مطابق جمعرات کے روز سہراب گوٹھ میں ہونے والی ہنگامہ آرائی میں مشتعل افراد کی فائرنگ سے دو افراد ہلاک ہوئے جبکہ اب تک 90 مشتبہ افراد کو حراست میں لیا گیا ہے۔

وزیر اطلاعات سندھ شرجیل میمن نے سہراب گوٹھ میں بلال کاکا کی ہلاکت کے بات بڑھنے والی کشیدگی کے بارے میں کہا ہے کہ دو افراد کے جھگڑے کو لسانی کشیدگی کا نام نہ دیا جائے۔

جمعرات کو کراچی پولیس نے 50 کے قریب مشتبہ افراد کو حراست میں لیا تھا جن میں سے 40 پر باقاعدہ مقدمات درج کیے گئے ہیں اور ان میں انسداد دہشت گردی کی دفعات بھی شامل کی گئیں، یہ مقدمات سہراب گوٹھ اور مبینہ ٹاؤن پولیس تھانوں میں درج ہیں۔

جمعے کوسہراب گوٹھ اور موٹر وے پر ٹریفک کی روانی بحال رکھنے اور امن و امان برقرار رکھنے کے لیے پولیس اور رینجرز کی بھاری نفری موجود ہے جبکہ حیدرآباد میں بھی رینجرز کا گشت جاری ہے۔ قاسم آباد کا علاقہ جہاں بلال کاکا کا قتل ہوا تھا رینجرز کے جوان مسلسل گشت کر رہے ہیں۔

دوسری جانب قاسم آباد کی بھٹائی نگر پولیس کا کہنا ہے کہ بلال کاکا مختلف مقدمات میں مطلوب تھا اور اس پر 12 مقدمات درج ہیں جن میں انسداد دہشت گردی کا الزام بھی شامل ہے۔ اس کے علاوہ غیر قانونی اسلحہ رکھنے اور ارادہ قتل کے الزامات بھی شامل ہیں۔ یہ مقدمات حیدرآباد اور اس کے مضافاتی علاقوں ٹنڈو جام اور مٹیاری میں دائر ہیں۔

سوشل میڈیا پر بعض ایسی ویڈیوز بھی سامنے آئیں جن میں دیکھا جا سکتا ہے کہ سہون، نوابشاہ، قاسم آباد، حیدرآباد اور ٹنڈو محمد خان میں نوجوان پشتون دکانداروں کی دکانیں بند کرا رہے ہیں۔ جام شورو اور کوٹڑی میں صورتحال اس وقت کشیدہ ہو گئی جب ہوٹلوں میں توڑ پھوڑ کی گئی اور فائرنگ میں قوم پرست جماعتوں کے پانچ کارکن زخمی ہوئے۔

خالد کوری نے پولیس کی جانب سے بلال کاکا پر لگائے گئے الزامات پر تبصرہ کرتے ہوئے لکھا ہے کہ اگر جرم، گرفتاری اور رہائی کے برسوں کو مائنس پلس اور ضرب کی جائے تو پتہ چلے گا کہ بلال کی عمر کتنی تھی، جرم کب اور کہاں کیے، وہ مزید لکھتے ہیں یہ افسوسناک واقعہ تھا سوگ میں کاروبار بند کرایا گیا تھا۔


Summary: زبیدہ کے دونوں حمل مردہ پیدا ہوئے تھے۔ وہ دنیا کے گرم ترین علاقوں میں سے ایک میں رہتی ہے۔ سائنسدانوں کا کہنا ہے کہ جو حاملہ خواتین طویل عرصے تک گرم علاقوں میں رہتی ہیں انھیں حمل کھونے سمیت دیگر پیچیدگیوں کا خطرہ زیادہ ہوتا ہے۔

جیکب آباد میں مردہ بچوں کی پیدائش: ’اس طرح اپنے بچے کو کھونا بہت تکلیف دہ تھا‘

زبیدہ کا کہنا ہے کہ 'اس طرح اپنے بچوں کو کھونا بہت تکلیف دہ اور خوفناک تھا۔‘ تیس سالہ زبیدہ دنیا کے گرم ترین علاقوں میں سے ایک پاکستان کے صوبہ سندھ کے ضلع جیکب آباد سے 80 کلومیٹر دور ایک دیہات میں رہتی ہیں۔

جیکب آباد کا شمار دنیا کے گرم ترین علاقوں میں ہوتا ہے جہاں موسم گرما میں درجہ حرارت 50 ڈگری سینٹی گریڈ تک پہنچ جاتا ہے۔

اب وہ ڈاکٹر خورشید سے اپنا معائنہ کروا رہی ہیں تاکہ وہ ایک صحتمند بچے کو جنم دے سکیں۔ ڈاکٹر کا کہنا ہے کہ وہ ہر ہفتے کم از کم تین ایسی خواتین مریضوں کا معائنہ کرتی ہیں جن کے ہاں مردہ بچوں کی پیدائش ہوئی۔

وہ بتاتی ہیں کہ 'کچھ خواتین کا وزن کم ہوتا ہے، بہت سی خواتین میں شدید خون کی کمی اور دیگر کمزوریاں ہوتی ہیں۔بچے کی پیدائش سے قبل ماں کی صحت کے متعلق کوئی خیال نہیں کیا جاتا اور تقریباً یہ نہ ہونے کے برابر ہے۔

اس تحقیق کی مرکزی مصنفہ سارہ میک الرائے نے بی بی سی کو بتایا کہ 'ہمیں معلوم ہوا کہ ان خواتین میں جو گرم علاقوں میں رہتی ہیں انھیں حمل کے آخری ہفتوں میں مردہ بچوں کی پیدائش کا خطرہ زیادہ ہوتا ہے۔'

اس تحقیق میں یہ بھی کہا کہ خواتین جو دیہی علاقوں میں رہتی ہیں اور ان کا تعلق مالی طور پر خوشحال گھرانوں سے نہیں ہے اور وہ زیادہ تعلیم یافتہ بھی نہیں ہے ان میں بچوں کی قبل از وقت پیدائش اور مردہ بچوں کی پیدائش کا خطرہ زیادہ ہوتا ہے۔

اس تحقیق میں یہ بھی کہا گیا ہے کہ ان علاقوں میں جہاں دن اور رات کے درجہ حرارت میں 16 ڈگری سینٹی گریڈ سے سے کم کا فرق ہے وہاں بھی مردہ بچوں کی پیدائش کی زیادہ تعداد ہوتی ہے۔

مردہ بچوں کی پیدائش سے متعلق اقوام متحدہ کی پہلی رپورٹ میں کہا گیا تھا کہ سنہ 2019 میں دنیا بھر میں 19 لاکھ مردہ بچے پیدا ہوئے تھے۔  یعنی پر 16 سکینڈ بعد ایک مردہ بچہ پیدا ہوتا ہے۔

زبیدہ اب اچھی خوراک اور زیادہ پھل کھا رہی ہیں اور جہاں تک ممکن ہو سکے کمرے میں رہتی ہیں۔ جبکہ ان کے شوہر عزیز کا کہنا ہے کہ 'میں امید کرتا ہوں کہ خدا اسے بچے دے گا اور وہ دوبارہ خوش ہو جائے گی۔'

ڈاکٹر خورشید کو زبیدہ کے معائنے کے دوران ایسی کوئی طبی وجہ نہیں ملی جو ایک صحت مند بچے کی نشو ونما میں رکاوٹ بن سکتی ہے۔ وہ کہتی ہیں کہ 'بس وہ تھوڑی کمزور تھی میں نے کچھ دوائیں اور فوڈ سپلمنٹ تجویز کیے ہیں، میں نے اسے باقاعدگی سے معائنے کے لیے بھی آنے کو کہا ہے اور اگر خدا نے چاہا تو جلد میں اس کا حمل ٹھہر جائے گا اور وہ ماں بن جائے گی۔


Summary: پاکستان کے صوبہ سندھ کے ضلغ ٹھٹہ میں کوئلے کی ایک کان میں پانی بھر جانے کے نتیجے میں 8 مزدور ہلاک ہوگئے جبکہ ایک 12 سال بچہ بھی کان میں موجود تھا جو لاپتہ ہے۔

کوئلے کی کان میں مزدوروں کی ہلاکت: ’کئی گھنٹوں بعد مشینیں منگوائی گئیں۔۔۔ نکاسی کے بعد لاشیں نکلیں‘

پاکستان کے صوبہ سندھ کے ضلع ٹھٹہ کے علاقے جھمپیر میں کوئلے کی ایک کان میں پانی بھر جانے کے نتیجے میں 8 مزدور ہلاک ہوگئے جبکہ ایک 12 سال بچہ بھی کان میں موجود تھا جو لاپتہ ہے۔

وزیراعلیٰ سندھ سید مراد علی شاہ نے کان میں بچے کی موجودگی کے حوالے سے تحقیقات کا حکم جاری کیا ہے۔

یہ واقعہ منگل کی دوپہر دو بجے کے قریب جھمپیر میں پیش آیا ہے جہاں حکومت سندھ سے لیز شدہ کمپنی پہاڑی علاقے میں کان سے کوئلہ نکالتی ہے۔

ایک کان کن فیض عالم نے بتایا کہ 'بارش جاری تھی لیکن مزدور کان کے اندر چلے گئے اس دوران بارش تیز ہو گئی اور ندی میں بھی بہاؤ آ گیا جس کی وجہ سے کان میں پانی بھر گیا اور مزدور اندر پھنس گئے۔'

فیض عالم کے بقول 'جھمپیر میں کسی قسم کی سہولت موجود نہیں تھی اور کئی گھنٹوں کے بعد مشینیں منگوائی گئیں اور کان سے پانی کی نکاسی کی گئی جس کے بعد لاشیں نکالی گئیں۔'

انھوں نے بتایا کہ 'ہلاک ہونے والے مزدوروں کا تعلق سوات، شانگلہ اور دیر سے تھا جن میں سے چار مزدور ایک ہی گاؤں کے ہیں۔'

انھوں نے لاپتہ ہونے والے بچے کے بارے میں تفصیلات بتاتے ہوئے بتایا  کہ ’12 سالہ بچہ اپنے والد کے ساتھ کام کرتا تھا اس کو ماہانہ دس، بارہ ہزار روپے ملتے تھے، وہ کان میں ہوا کے گیٹ پر مامور تھا۔‘

کوئلے کی کان میں بچے کا لاپتہ ہونے کا معاملہ جمعرات کو سندھ کابینہ میں بھی زیر بحث آیا۔

وزیراعلیٰ ہاؤس کے ترجمان کے مطابق 'وزیراعلیٰ نے تحقیقات کا حکم جاری کیا اور کہا کہ اگر بچہ کان میں کام کر رہا تھا تو یہ چائلڈ لیبر کا معاملہ ہے اس پر سخت کارروائی کی جائے گی۔'

صوبائی محکمہ توانائی امتیاز شیخ نے کابینہ کو بتایا کہ 'یہ ایک نجی کان تھی جس میں پانی بھر گیا اور پھنسے ہوئے مزدوروں میں سے آٹھ کی لاشیں نکالی گئی ہیں۔'

گلباز خان کے مطابق 'یہاں مزدوروں کے ساتھ بہت ظلم ہوتا ہے اور فی مزدور پندرہ سو سے دو ہزار روپے دہاڑی دی جاتی ہے اور لوگ مجبوری میں یہاں کام کرتے ہیں۔ بچے کے والد نے بھی مجبوری میں اس کو کام پر لگایا تھا۔'

ڈپٹی کمشنر ٹھٹہ غضنفر قادری کا کہنا ہے کہ ’ساڑھے تین سو فٹ گہری کان میں برساتی نالے کا پانی داخل ہو گیا تھا اور پانی کی نکاسی کے لیے ہیوی مشینیں لگائی گئیں۔‘

ان کا کہنا تھا کہ 'محکمہ مائینز اینڈ منرل کی جانب سے کانوں کے لیے ایک ایس او پی موجود ہے جس کی روشنی میں کام کیا جاتا ہے اس ایڈوائیزری پر عمل درآمد نہ ہونے کی تحقیقات کی جائیں گی۔'


Summary: جنگل میں سات قبریں کھودی گئیں، جس کے بعد باری باری سے مردہ ہرن لا کر ان میں اتارے گئے اس کے بعد ہر قبر پر سفید کپڑا ڈالا گیا اور لوگوں نے ان پر مٹی ڈالی اور آخر میں دعا مانگی گئی۔

سندھ کا گاؤں جہاں ہرنوں کی باقاعدہ تدفین ہی نہیں بلکہ دعا کے لیے تعزیتی کیمپ بھی لگا

جنگل میں سات قبریں کھودی گئیں، جس کے بعد باری باری مردہ ہرن لا کر ان میں اتارے گئے، اس کے بعد ہر قبر میں سفید کپڑا ڈالا گیا اور لوگوں نے ان پر مٹی ڈالی اور آخر میں دعا مانگی گئی۔

اس کے بعد مقامی افراد نے ان کا تعاقب کیا اور تین شکاریوں کو پکڑ لیا جبکہ ان میں سے دو فرار ہو گئے۔

گاؤں لوبھار کے رہائشی سروپ سنگھ بتاتے ہیں کہ ’پیر کو رات کا کھانا کھا کر وہ سو گئے، تقریباً رات دو بجے کے قریب جنگل سے فائرنگ کی آواز سنی تو وہ اپنی گاڑی میں سوار ہو کر گاؤں رنگیلو پہنچے۔ اس دوران دوسرے گاؤں کے لوگ بھی آ گئے اور انھوں نے شکاریوں کا پیچھا کیا۔‘

21 سالہ اتم سنگھ بھی گھر میں سو رہے تھے جب ان کے کزن سروپ سنگھ نے انھیں اٹھایا اور بتایا کہ جنگل سے فائرنگ کی آواز آئی ہے، یقیناً شکاری ہوں گے اور انھیں گاڑی لے کر رنگیلو گاؤں پہنچنے کی ہدایت کی۔

'ہم سڑک پر جا کر رک گئے، گاؤں والوں نے تعاقب کیا تو یہ شکاری پکی سڑک پر آ گئے جہاں وہ کھڑے تھے۔ ایک گاڑی نے بریک نہیں لگائی آگے چلی گئی، میں نے دوسری گاڑی کو سامنے سے ٹکر ماری تو انھوں نے فائرنگ کی، اسی دوران دیگر لوگ بھی پہنچ گئے اور انھیں رسے سے باندھ دیا۔‘

رنگیلو، لوبھار اور دیگر گاؤں کے لوگ حراست میں لیے گئے ان تینوں شکاریوں اور شکار کیے گئے سات ہرنوں سمیت جلوس کی صورت میں تھر کے ضلعی ہیڈ کوراٹر مٹھی پہنچے جہاں انھوں نے دھرنا دیا اور مطالبہ کیا کہ ملزمان کے خلاف مقدمہ درج کیا جائے۔

'جب تھر میں بارش ہوتی ہے تو یہ ہرن، مور، تیتر و دیگر چرند پرند خوش ہوتے ہیں۔ ہم کتنے بدنصیب ہیں کہ ان کو ہم دفن کر رہے ہیں یہاں ان کا قتل عام کیا جا رہا ہے۔ ہم مطالبہ کرتے ہیں کہ جو وائلڈ لائف کا قانون ہے اس میں ترمیم کی جائے اور ان شکاریوں پر بھاری جرمانہ عائد کرکے سخت سزا دی جائے۔'

خیال رہے کہ جس جنگل میں ہرنوں کا شکار کیا گیا اس کو تحفظ حاصل ہے۔ تھر پولیس نے تین ملزمان کو غیر قانونی شکار اور بغیر لائسنس بندوق رکھنے کے الزام میں گرفتار کر لیا ہے، جن کا بدھ کو ریمانڈ لیا گیا۔

پاکستان کے جنگلات میں اس وقت کل 585 چنکارا ہرن موجود ہیں، اس کا انکشاف پاکستان کی وزارت موسمیاتی تبدیلی کی جانب سے کرائے گئے سروے میں کیا گیا تھا۔

اس سروے میں بتایا گیا تھا کہ منگلوٹ (خیبر پختونخوا)، کالاباغ، صحرائے چولستان (پنجاب) سے لے کر کھیرتھر کی پہاڑیوں (سندھ) کے علاقوں میں چنکارا ہرن دیکھے گئے ہیں۔ سروے کے مطابق سبی کے میدانی علاقوں مکران، تربت اور لسبیلہ (بلوچستان) میں بھی چنکارا ہرن پائے گئے ہیں۔


Summary: خیرپور سے یو سی کی جنرل نشست پر کامیاب ہونے والی پروین شیخ نے سندھ کی حکمران جماعت کے امیدوار کو ہرا کر بھرپور توجہ حاصل کر لی ہے۔

مزدور کی بیٹی جنھوں نے سندھ کے بلدیاتی الیکشن میں حکمران جماعت کے امیدوار کو ہرا دیا

سندھ کے ضلع خیرپور کی یونین کونسل جیلانی سے کونسلر کی جنرل نشست پر کامیاب ہونے والی آزاد امیدوار پروین شیخ نے سندھ کی حکمران جماعت پاکستان پیپلز پارٹی کے امیدوار کو شکست دے کر بھرپور توجہ حاصل کی ہے۔

بلدیاتی انتخاب کے اس پہلے مرحلے میں پاکستان پیپلز پارٹی نے سب سے زیادہ نشستیں حاصل کی ہیں جبکہ عام نشستوں پر خواتین امیدوار نہ ہونے کے برابر تھیں تاہم بعض خواتین آزاد امیدوار کے طور پر انتخاب لڑیں۔

پروین شیخ نے بی بی سی کو بتایا کہ جب وہ غریبوں کی حالت دیکھتی تھی تو اُنھیں دکھ ہوتا تھا اور وہ سوچتی تھیں کہ ان کی کیسے مدد کریں، پھر اُنھوں نے سوچا کہ سیاست کے ذریعے ہی ان کی مدد کی جا سکتی ہے۔

پروین شیخ ضلع خیرپور کے علاقے سلیم آباد سے وارڈ کے الیکشن میں 430 ووٹ لے کر کامیاب ہوئی ہیں جبکہ ان کے مخالف امیدوار صرف 190 ووٹ لے سکے۔

خیرپور میں پاکستان پیپلز پارٹی اور مسلم لیگ فنکشنل بڑی جماعتوں کے طور پر موجود ہیں۔ سابق وزرائے اعلیٰ سندھ سید قائم علی شاہ اور سید غوث علی شاہ کا تعلق بھی اسی ضلع سے ہے جبکہ جنرل پرویز مشرف کے بلدیاتی نظام میں سید قائم علی شاہ کی بیٹی اور موجودہ رکن قومی اسمبلی نفیسہ شاہ یہاں سے ضلعی ناظم رہ چکی ہیں۔

’غلط غلط باتیں کرتے، گندی گالیاں دیتے تھے۔ رات کو ہم سوتے تھے تو دروازے پر آ کر اونچی آواز میں گالیاں دے کر جاتے تھے، اس قدر کہ لاؤڈ سپیکر پر بھی برا بھلا کہا جاتا تھا۔ میں نے ووٹوں کی اپیل کے لیے پینا فیلکس لگانے کی کوشش کی تو وہ لگانے نہیں دیتے تھے یا اتار دیتے تھے تاکہ میں اپنی مہم نہ چلا سکوں۔ مجھے کہتے تھے تم عورت ہو سیاست کر کے کیا کرو گی، گھر میں بیٹھو۔‘

پروین شیخ کے خاندان میں کبھی کسی نے سیاست میں حصہ نہیں لیا۔ بقول ان کے ان کی جیت پر اُنھیں رونا آ رہا تھا اور اُنھوں نے تو کنٹرول کر لیا لیکن والد آنسو بہاتے رہے۔

سندھ کے ضلع قمبر شہداد کوٹ کے علاقے نصیر آباد سے وارڈ پر جنرل نشست پر انتخاب لڑنے والی فوزیہ نوناری ایک سال قبل اپنے لاپتہ شوہر سینگھار نوناری کی بازیابی کے لیے سراپا احتجاج تھیں۔ ایک سال قبل یعنی 26 جولائی کو سینگھار 36 روز کی جبری گمشدگی کے بعد رہا ہوئے تھے۔ ان کا تعلق عوامی ورکرز پارٹی سے ہے۔

’الیکشن سے قبل ہی مشکلات کا آغاز ہوا اور پولنگ سٹیشن دور کے گاؤں میں منتقل کر دیے گئے جبکہ مخالف امیدوار کی جانب سے دھمکیوں کا سلسلہ شروع ہو گیا۔ وہ رکن اسمبلی جو کبھی کبھار نظر آتا وہ ذاتی طور پر چار مرتبہ مخالف امیدوار کی مہم چلانے کے لیے آیا۔‘


Summary: دعا زہرہ کے والد مہدی کاظمی کی جانب سے سپریم کورٹ میں دائر اپیل کے معاملے میں مدعی کے وکیل کی جانب سے درخواست کی واپسی کی استدعا پر کیس نمٹا دیا گیا ہے سپریم کورٹ کا مہدی کاظمی کو متعلقہ فورمز سے رجوع کرنے کی ہدایت کی تھی۔

دعا زہرہ کے والد کی بیٹی کو شیلٹر ہوم بھجوانے کی درخواست واپس، نیا میڈیکل بورڈ بنانے کی اپیل

دعا زہرہ کے والد مہدی کاظمی نے سپریم کورٹ میں بیٹی کو شیلٹر ہوم بھجوانے کی دائر درخواست واپس لے لی ہے، جس پر عدالت نے یہ کیس نمٹا دیا ہے۔

عدالت نے دعا کے والد مہدی کاظمی کو میڈیکل بورڈ کی تشکیل کے لیے متعلقہ فورمز سے رجوع کرنے کی ہدایت کی ہے۔

دعا زہرہ کے والد مہدی کاظمی نے سندھ ہائیکورٹ کے فیصلے کے خلاف سپریم کورٹ میں اپیل دائر کر رکھی تھی، جس میں یہ موقف اختیار کیا گیا تھا کہ دستاویزات سے ثابت ہوتا ہے کہ ان کی بیٹی کی عمر 14 سال ہے اور یہ کم عمری کی شادی ہے۔

سپریم کورٹ کراچی رجسٹری میں دائر اس درخواست میں کہا گیا تھا کہ ’سندھ ہائیکورٹ نے 8 جون 2022 کو دعا زہرہ کو اس کی مرضی سے فیصلہ کرنے کا حکم دیا تھا۔ دعا زہرہ کے بیان اور میڈیکل ٹیسٹ کی بنیاد پر فیصلہ سنا دیا۔‘

انھوں نے بتایا کہ انھوں نے سپریم کورٹ میں ہائی کورٹ کے فیصلے کو چیلنج کیا ہے جس میں فوری رلیف کے لیے استدعا کی گئی ہے۔ 'فیصلہ معطل کر کے دعا کو والدین کی تحویل میں دیا جائے یا پھر ریاست کی تحویل میں دیں۔ جب تک فیصلہ ہو، اگر میڈیکل سرٹیفیکٹ پر انحصار کرنا ہے تو میڈیکل بورڈ تشکیل دیا جائے۔ پولیس نے چالان میں ہائی کورٹ کے فیصلے کے پیچھے چھپنے کی کوشش کی حالانکہ ایسا کوئی فیصلہ نہیں دیا۔'

جوڈیشل مجسٹریٹ شرقی کی عدالت میں پیش کیے گئے چالان میں کہا گیا ہے کہ میڈیکولیگل رپورٹ کے مطابق دعا زہرہ کی عمر 16 سے 17 سال کے درمیان ہے اور اُن کی شادی لاہور میں ہوئی ہے چنانچہ اُن پر سندھ چائلڈ میرج ریسٹرینٹ ایکٹ 2013 کا اطلاق نہیں ہوتا۔

دعا کے والد مہدی کاظمی کی جانب سے ان نتائج پر تحفظات ظاہر کیے گئے ہیں اور سندھ ہائی کورٹ میں آٹھ جون کو پیشی کے دوران انھوں نے روسٹرم پر آ کر کہا تھا کہ ’میری شادی کو 16 سال ہوئے ہیں، میری بچی 17 برس کی کیسے ہو گئی۔‘

دعا زہرہ کی عمر کے تعین کے معاملے پر ان کے والدین کے اعتراضات کے بعد بی بی سی کی ترہب اصغر نے ایڈیشنل پولیس سرجن ڈاکٹر سمیعہ طارق سے گفتگو کی۔ اس بارے میں ان کا کہنا تھا کہ کسی کی عمر کا میڈیکل ٹیسٹ کے ذریعے تعین کرنے کے طریقہ کار میں کافی ساری چیزوں کو دیکھا جاتا ہے۔’عمر کی تشخیص کے لیے سب سے پہلے پیدائشی دستاویزات کا جائزہ لیا جاتا ہے۔ اگر یہ تصور بھی کر لیں کہ دعا کے والدین نے ان کی عمر نادرا میں کم لکھوائی تب بھی وہ 17 سال کی کیسے ہو سکتی ہیں کیونکہ ان کے والدین کا نکاح نامہ 2005 کا ہے تو بچی اتنے سال پہلے کیسے پیدا ہوئی۔‘


Summary: پاکستان کے صوبہ سندھ کے صحرائی علاقے تھر میں ایک خاتون کو مردہ بچے کا سر پیٹ میں لے کر 319 کلومیٹر کا طویل سفر کرنا پڑا، اور تقریباً 18 گھنٹے کے بعد آپریشن کے ذریعے خاتون کے پیٹ سے بچے کا سر نکالا گیا۔

’پیٹ میں مردہ بچہ‘: تھر میں آپریشن کے لیے خاتون کا 319 کلو میٹر کا سفر

ملوکاں بھیل کا تعلق تھر کے اکلیوں نامی گاؤں سے ہے، 16 جون کی شب انھیں زچگی کی تکلیف ہوئی اور اہل خانہ صبح آٹھ بجے انھیں ایک ٹیکسی  میں لے کر سندھ کے شہر چھاچھرو میں ایک مشنری ہسپتال پہنچے۔

ملوکاں کے شوہر دھرموں نے بی بی سی کو بتایا کہ ’مشنری ہسپتال پہنچنے پر ہسپتال کا عملہ ان کی بیوی کو آپریشن تھیٹر میں لے گیا اور پھر تقریباً ایک گھنٹے کے بعد عملے کی جانب سے کہا گیا کہ بڑی ڈاکٹر نہیں موجود لہذا وہ اپنی بیوی کو مٹھی ہسپتال لے جائیں کیونکہ انھیں ایک نہیں دو بچے ہیں۔‘

’جب نرسز مریضہ کو صاف کر رہی تھیں تو مردہ بچے کا دھڑ گردن سے الگ ہوگیا کیونکہ گردن پہلے ٹوٹ چکی تھی یہ زور لگانے یا دائی کی جانب سے کھینچنے کی وجہ سے ہوا تھا۔ جلد کی ایک چھوٹی جھلی موجود تھی جو صفائی کے دوران الگ ہو گئی اور جب ڈاکٹر پہنچی تو ان کے پیٹ میں موجود مردہ بچے کا سر الگ ہو چکا تھا۔‘

دھرموں کا کہنا ہے کہ ان کے پہلے بچے چوتھے پانچویں مہینے فوت ہو گئے تھے۔ اس بار انھوں نے چیلھار ہسپتال سے ایکسرے کرایا تھا جس پر ڈاکٹر نے انھیں بتایا تھا کہ ان کی بیوی کا آپریشن ہو گا کیونکہ ماں کے پیٹ میں بچہ الٹا ہے۔ ان کے مطابق ڈاکٹر نے ڈیلیوری کی تاریخ بھی بتائی تھی۔ وہ کہتے ہیں کہ جیسے ہی ان کی اہلیہ کی طبیعت خراب ہوئی وہ اسے لے کر پہلے علاقے کی ایک دائی کے پاس لے گئے جس نے کہا کہ اس کی طبیعت ٹھیک نہیں جس کے بعد وہ اپنی بیوی کو لے کر ہسپتال آ گئے تھے۔

محکمہ صحت سندھ کے ڈائریکٹر جنرل ڈاکٹر جمن کا دعویٰ ہے کہ ’مٹھی کا ضلعی ہسپتال پاکستان کے بہترین ہسپتالوں میں سے ایک ہے، اس معاملے پر انکوائری کا کہا گیا ہے اور اب یہ انکوائری میں پتا چلے گا کہ مریضہ کو حیدرآباد کیوں ریفر کیا گیا ہے۔‘

ملوکاں بھیل کا تقریباً 18 سے 20 گھنٹے کے بعد آپریشن کیا گیا، جس دوران تین ہسپتال تبدیل ہوچکے تھے اور کلینڈر میں تاریخ بھی بدل چکی تھی، ڈاکٹر سکندر راحیل کے مطابق مزید کچھ کرنے کے بجائے انھوں نے آپریشن کا فیصلہ کیا، بچہ دانی (یوٹرس) متاثرہ تھی اگر اس کو چھوڑ دیا جاتا تو زیادہ متاثر ہو سکتی تھی۔

سندھ کے صحرائی ضلعے تھر میں گذشتہ ایک دہائی سے نومولود بچوں کی ہلاکتوں، ہسپتالوں میں ڈاکٹروں کی عدم دستیابی کی خبریں میڈیا میں زیر گردش ہیں جبکہ متعدد بار معاملہ سپریم کورٹ اور ہائی کورٹ سے لے کر اسمبلی کے ایوانوں میں بھی زیر بحث آچکا ہے۔


Summary: پاکستان کے صوبہ سندھ کی کراچی یونیورسٹی کے ’جبری لاپتہ‘ ہونے والے طالب علم دودا بلوچ اور غمشاد بلوچ اپنے گھر واپس پہنچ گئے ہیں۔ ان کی واپسی کے لیے احتجاج میں موجود مظاہرین پر کراچی پولیس نے تشدد بھی کیا، جس کی ایمنسٹی انٹرنیشنل نے مذمت کی ہے۔

کراچی یونیورسٹی کے ’جبری لاپتہ‘ بلوچ طلبہ واپس گھر پہنچ گئے

پاکستان کے صوبہ سندھ کی کراچی یونیورسٹی کے مبینہ طور پر جبری لاپتہ ہونے والے طالب علم دودا بلوچ اور غمشاد بلوچ اپنے گھر واپس پہنچ گئے ہیں۔

بلوچ یکجہتی کمیٹی کراچی کی آرگنائزر آمنہ بلوچ نے تصدیق کی ہے کہ ان کے احتجاج اور گرفتاریوں کے بعد گذشتہ شب چار بجے کے قریب دونوں کو چھوڑ دیا گیا اور ان کے اہلخانہ نے رابطہ کر کے بتایا کہ وہ گھر پہنچ چکے ہیں۔

انسانی حقوق کی بلوچ تنظیموں کا الزام ہے کہ اُن دونوں کو ریاستی اداروں نے تحویل میں لیا تھا جس کے خلاف اتوار کے روز سندھ اسمبلی کے باہر احتجاج کیا گیا تھا تاہم گذشتہ روز(سوموار) پولیس نے احتجاج میں شامل مظاہرین کو منتشر کرنے کے لیے ان پر تشدد کیا اور تقریباً 28 افراد کو حراست میں بھی لیا، جنھیں اب رہا کر دیا گیا ہے۔

پیر کے روز صوبہ سندھ کے دارالحکومت کراچی میں پولیس نے مبینہ طور پر لاپتہ بلوچ طلبہ کی بازیابی کے لیے جاری احتجاج میں شریک افراد کو منتشر کرنے کے لیے ان پر تشدد کیا تھا۔ یہ مظاہرہ سندھ اسمبلی کے باہر کیا جا رہا تھا۔

سندھ کے صوبائی وزیر شرجیل انعام میمن نے کہا ہے کہ کچھ بلوچ مظاہرین کی جانب سے ریڈ زون میں احتجاج کیا گیا اور پولیس نے دفعہ 144 کی خلاف ورزی کرنے والے چند مظاہرین کو گرفتار کیا۔

کراچی یونیورسٹی کے قریب واقع مسکن چورنگی میں سات جون کو ایک گھر پر قانون نافذ کرنے والے اداروں نے چھاپہ مارا تھا جس کے نتیجے میں دودا بلوچ ولد الٰہی بخش اور غمشاد بلوچ ولد غنی بلوچ کی مبینہ جبری گمشدگی کا واقعہ پیش آیا تھا۔

دودا بلوچ کراچی یونیورسٹی کے شعبہ فلسفہ میں تیسرے سیمسٹر جبکہ غمشاد بلوچ پانچویں سیمسٹر کے طالب علم ہیں۔

دودا بلوچ کا تعلق تربت اور غمشاد بلوچ کا ضلع کیچ کے علاقے مند سے ہے۔ بلوچ انسانی حقوق کی تنظیموں کا الزام ہے کہ اُنھیں ریاستی اداروں نے تحویل میں لیا ہے جس کے خلاف گذشتہ روز یعنی اتوار کو بھی سندھ اسمبلی کے باہر احتجاج کیا گیا تھا۔

انسانی حقوق کمیشن پاکستان کے چیئرپرسن اسد اقبال بٹ نے پولیس تشدد کی مذمت کی ہے اور کہا ہے کہ کراچی یونیورسٹی کے بلوچ طلباء کو غیر قانونی اور غیر آئینی طریقے سے قانون نافذ کرنے والے اداروں نے اٹھا کر کسی مجاز عدالت میں پیش کرنے کے غائب کر دیا ہے، اور ان کی بازیابی کے لیے طلباء پرامن طریقے سے اپنا احتجاج ریکارڈ کروا رہے تھے تو ان کو بغیر جواز مارا پیٹا گیا۔

مظاہرین کا کہنا ہے کہ سات جون 2022 سے دونوں بلوچ طلبا تاحال سیکیورٹی ادارے کے پاس ہیں۔ اُنھوں نے قانون نافذ کرنے والے اداروں پر یہ الزام لگایا ہے کہ وہ کراچی میں بلوچوں کو ماورائے قانون اٹھا رہے ہیں، انسانی حقوق کی سنگین خلاف ورزیوں کے مرتکب ہو رہے ہیں، اور کراچی میں تعلیم حاصل کرنے والے طلبا کو نشانہ بنا رہے ہیں۔


Summary: سندھ میں پانی کی قلت پر صوبے کی حکومت کے وزراء کی جانب سے پنجاب میں پانی کے غلط استعمال کے الزامات لگائے گئے ہیں اور گزشتہ دنوں اسلام آباد میں قومی اسمبلی کی قائمہ کمیٹی میں سندھ اور پنجاب کے نمائندوں کے درمیان پانی کے مسئلے پر کافی بحث ہوئی۔

پاکستان میں پانی کی کمی: صوبوں کو ایک دوسرے سے شکایت کیا ہے؟

سندھ میں زراعت کے شعبے میں کام کرنے والے سندھ آباد گار بورڈ کے وائس چیئرمین محمود نواز شاہ صوبے میں پانی کی قلت کی شکایت کرتے ہوئے کہتے ہیں کہ اس مسئلے کی وجہ سے سندھ کے زرعی شعبے کو سخت نقصان کا اندیشہ ہے۔ انھوں نے بتایا کہ پانی کی قلت کی وجہ سے اب صوبے میں پینے کے پانی کی بھی کمی واقع ہو رہی ہے۔

سندھ میں پانی کی قلت پر صوبے کی حکومت کے وزرا کی جانب سے پنجاب میں پانی غلط استعمال ہونے کے الزامات عائد کیے گئے ہیں۔

سندھ اور پنجاب میں پانی کے شعبے کے ماہرین کے مطابق دونوں صوبوں کے درمیان پانی کی تقسیم کے مسئلے پر تنازع نیا نہیں ہے۔ ان کا کہنا ہے کہ اپریل، مئی اور جون میں یہ تنازع کھڑا ہوتا ہے کیونکہ اس وقت ڈیموں سے پانی کا اخراج کم ہوتا ہے اور جولائی میں جب مون سون کی بارشیں شروع ہوتی ہیں تو یہ تنازع ختم ہو جاتا ہے جب وافر مقدار میں پانی واٹر سسٹم میں آجاتا ہے۔

ڈیم سے پانی کا اخراج کم ہوتا ہے اور سندھ اور پنجاب کے درمیان تنازع کھڑا ہو جاتا ہے۔ جب مون سون کی بارشیں ہوتی ہیں تو سسٹم میں پانی کی وافر مقدار آجاتی ہے تو پھر یہ تنازع دم توڑ جاتا ہے۔

سابق ممبر ارسا ادریس راجپوت نے بی بی سی نیوز کو بتایا کہ اس وقت تربیلا ڈیم کی سرنگوں پر کام ہو رہا ہے جس کی وجہ سے اخراج رکا ہوا ہے اور منگلا ڈیم میں پانی ڈیڈ لیول پر ہے، جس کی وجہ سے پانی سسٹم میں کم ہے اور سندھ کی جانب سے پنجاب میں زیادہ پانی استعمال کرنے پر اعتراض سامنے آیا ہے۔

ان کے مطابق ہر دس دن کے لیے پانی مختص کیا جاتا ہے اور 11 مئی سے 20 مئی کے دس دنوں میں سندھ کے لیے 50000 کیوسک پانی کا کوٹہ دیا گیا تھا۔ تاہم پانی کی کمی کی وجہ سے ارسا نے سندھ اور پنجاب دونوں کے پانی کے کوٹے میں 15 فیصد کمی کر دی۔ ان کے مطابق اس حساب سے سندھ کا حصہ 42500 کیوسک بنتا ہے تاہم سندھ کے اپنے اعدادوشمار کے مطابق صوبے میں واقع پہلے بیراج یعنی گدو بیراج پر پانی کا بہاؤ 46000 کیوسک ہے۔

سندھ کی جانب سے پنجاب میں پانی کے غلط استعمال کے الزامات لگائے گئے ہیں۔ اس بارے میں ادریس راجپوت نے  کہا کہ اگر سندھ کی جانب سے یہ الزام لگایا جا رہا ہے کہ پنجاب میں سندھ کے حصے کا پانی استعمال ہو رہا ہے تو یہ بلاوجہ نہیں۔

سندھ کی جانب سے پنجاب میں پانی چوری کے الزامات پر بات کرتے ہوئے محمود نواز شاہ نے کہا کہ وہ چوری جیسا سخت لفظ استعمال نہیں کریں گے تاہم یہ بات صحیح ہے کہ پنجاب میں زیادہ پانی استعمال ہو رہا ہے جو وہاں زیر کاشت رقبے میں اضافے سے واضح ہے۔


Summary: پاکستان کے شہر کراچی کے علاقے کھارادر میں سوموار کی رات ایک بم دھماکے میں ایک خاتون ہلاک جب کہ نو افراد زخمی ہوئے ہیں۔ گزشتہ چار دنوں میں کراچی میں یہ دوسرا بم دھماکہ ہے۔

کراچی: کھارادر میں بم دھماکے سے خاتون ہلاک، نو زخمی

پاکستان کے شہر کراچی کے علاقے کھارادر میں سوموار کی رات ایک بم دھماکے میں ایک خاتون ہلاک جب کہ تین پولیس اہلکاروں سمیت نو افراد زخمی ہوئے ہیں۔

کراچی پولیس کے مطابق یہ بم دھماکہ تھا جو کراچی کے کھارادر تھانے کی حدود میں کپڑا مارکیٹ میں ہوا۔ پولیس بیان میں کہا گیا ہے کہ اس دھماکے میں پولیس کی ایک پک اپ سمیت چند گاڑیوں کو بھی نقصان پہنچا ہے۔

بی ڈی کی رپورٹ کے مطابق ’صدر اور اس دھماکے میں مماثلت ہے، دھماکے میں بال بئیرنگ کا استعمال کیا گیا ہے۔‘

بی بی سی سے بات کرتے ہوئے ایدھی سنٹر کے سعد ایدھی نے بتایا کہ اس بم دھماکے میں پولیس موبائل کو ٹارگٹ کیا گیا تھا جو بری طرح متاثر ہوئی ہے۔

ڈی آئی جی ساؤتھ شرجیل کھرل نے تصدیق کی کہ اس دھماکے میں پولیس کی موبائل کو ہی نشانہ بنایا گیا تھا جس میں تین اہلکار زخمی ہوئے ہیں۔

ان کا کہنا تھا کہ تینوں زخمی اہلکاروں کی حالت خطرے سے باہر ہے۔

وزیر داخلہ رانا ثناءاللہ کی کراچی ایم اے جناح روڈ، بولٹن مارکیٹ کے قریب دھماکے کی مذمت کی ہے۔ انھوں نے چیف سیکرٹری اور آئی جی پولیس سندھ سے واقعے کی رپورٹ طلب کر لی ہے۔ وزیرداخلہ نے مرنے والی خاتون کے لواحقین اور دیگر زخمی افراد سے اظہارہمدردی کیا اور کہا کہ صوبے میں امن وامان کو بہتر بنانے کے حوالے سے وفاق مکمل سپورٹ فراہم کرے گا۔

بی بی سی کو موصول ہونے والی دھماکے کے مقام کی ایک ویڈیو میں دیکھا جا سکتا ہے کہ ایک بچہ ہلاک ہونے والی خاتون کو کہہ رہا ہے کہ ماں اٹھو۔

واضح رہے کہ چار دن قبل جمعرات کی رات کو تقریباً 11 بجے کراچی کے ایک مصروف علاقے، یونائیٹڈ بیکری اور مرشد بازار کے قریب، بم دھماکہ ہوا تھا جس میں ایک شخص ہلاک اور 13 زخمی ہوئے تھے۔

کراچی پولیس کے مطابق کھارادر دھماکے کی جگہ پر کرائم یونٹ نے تفتیش شروع کر دی ہے اور بم ڈسپوزل سکواڈ دھماکے کی نوعیت کے بارے میں  معلومات اکھٹی کر رہا ہے۔

وزیراعظم شہباز شریف نے کراچی دھماکے کی مذمت کرتے ہوئے ملوث عناصر کی جلد گرفتاری کی ہدایت کی ہے اور وفاق کی جانب سے سندھ حکومت کو مکمل معاونت کی یقین دہانی بھی کروائی ہے۔

وزیر اعظم آفس کی جانب سے جاری اعلامیے کے مطابق انھوں نے کہا ہے کہ تمام صوبے امن وامان کی صورتحال اور عوام کے جان و مال کو یقینی بنانے کے لئے سکیورٹی انتظامات میں بہتری لائیں۔

انھوں نے یہ بھی کہا ہے کہ امن وامان کی صورتحال میں بہتری کے لئے وفاق اور صوبوں میں اشتراک عمل موثر بنایا جائے۔

دوسری جانب وزیراعلیٰ سندھ سید مراد علی شاہ نے کھارادر میں دھماکے کا نوٹس لیتے ہوئے آئی جی پولیس کو فون کر کے فوری تفیصلی رپورٹ مانگ لی ہے۔


Summary: کراچی میں جمعرات کو رات 11 بجے کے قریب یونائیٹیڈ بیکری اور مرشد بازار کے قریب ہوا ہے۔ یہ ایک مصروف علاقہ ہے۔ یہاں آس پاس کھانے پینے کے ہوٹل اور ڈیری کی دکانیں ہیں جہاں شام کے وقت آ کر لوگ بیٹھتے ہیں۔

کراچی کے علاقے صدر میں دھماکے کی ذمہ داری قبول کرنے والی تنظیم سندھ ریولوشنری آرمی کون ہے؟

پاکستان کے سب سے بڑے شہر کراچی میں جمعرات کی رات بم دھماکے کے ذمہ داری کالعدم سندھ ریولوشنری آرمی نامی عسکریت پسند تنظیم نے قبول کی ہے۔ اس دھماکے میں ایک شخص ہلاک اور 13 زخمی ہوئے تھے۔

یہ بم دھماکہ جمعرات کی رات کو تقریباً 11 بجے کراچی کے ایک مصروف علاقے میں یونائیٹیڈ بیکری اور مرشد بازار کے قریب ہوا۔ یہاں آس پاس کھانے پینے کے ریستوران اور دودھ دہی کی دکانیں ہیں جہاں شام کے وقت آ کر لوگ بیٹھتے ہیں۔

اسی روز شمالی سندھ کے شہر گھوٹکی میں صبح ساڑہ نو بجے کے قریب گھوٹا مارکیٹ کے علاقے میں رینجرز کی ایک گاڑی کے نزدیک دھماکہ ہوا۔ اس دھماکے میں ایک راہ گیر مصطفی سمیت رینجرز کے دو اہلکار ظہور احمد اور فیاض شاہ ہلاک ہو گئے جبکہ سپاہی امتیاز حسین سمیت دو افراد زخمی ہوئے تھے۔

کالعدم تنظیم سندھو دیش ریولیشنری آرمی نے کراچی اور گھوٹکی میں رینجرز پر حملوں کی ذمہ داری قبول کی تھی۔ تنظیم کی جانب سے جاری کردہ ایک اعلامیے میں کہا گیا تھا کہ یہ حملے نیاز لاشاری کو قومی سلام پیش کرتے ہوئے کیے گئے ہیں۔

کراچی میں رینجرز کی گاڑی کے قریب دھماکے کے بعد سی ٹی ڈی کے مطابق، رینجرز اور محکمہ انسداد دہشت گردی کے اہلکاروں کی ایک ٹیم نے گلستان جوہر میں رابعہ سٹی کے قریب پہلوان گوٹھ کے علاقے میں کارروائی کی اور چار مشتبہ افراد کو حراست میں لے لیا تھا۔

سندھو دیش ریولوشنری آرمی گلشن حدید میں چینی انجنیئروں کی گاڑی، سکھر میں سی پیک اہلکاروں سمیت کراچی میں ایک ایچ او اور رینجرز پر حملے کی ذمہ داری قبول کرچکی ہے، یہ عسکریت پسند گروپ چین پاکستان اقتصادی راہدری کا مخالف ہے اور سندھ کے معدنی وسائل پر مقامی حقوق کا حامی ہونے کا دعویٰ کرتا ہے۔

اس سے قبل سندھ کے سابق ایڈشنل آئی جی محکمہ انسداد دہشت گردی ڈاکٹر جمیل احمد نے دعویٰ کیا کہ کراچی اور گھوٹکی حملوں میں مقامی گروپ ملوث ہے، جس کو بلوچستان کے عسکریت پسندوں، پڑوسی ملک اور لندن گروپ کی حمایت حاصل ہے۔

یاد رہے کہ سنہ 2013 میں کراچی میں چین کے سفارتخانے کے باہر ایک ہلکی نوعیت کے دھماکے، 2016 میں کراچی کے علاقے گلشن حدید میں چینی انجینیئر کی گاڑی کو نشانہ بنانے کے علاوہ سکھر کے قریب سی پیک منصوبے کے اہلکاروں پر حملے کی بھی ذمہ داری یہ گروپ قبول کرتے رہے ہیں۔

بعد میں عدالت نے قادر مگسی کو بری کر دیا اور شفیع بُرفت مفرور رہے۔ قادر مگسی اِس وقت سندھ ترقی پسند پارٹی کے سربراہ ہیں اور شفیع برفت کالعدم جیے سندھ متحدہ محاذ کی سربراہی کر رہے ہیں اور اس وقت جرمنی میں سیاسی پناہ حاصل کر رکھی ہے۔


Summary: تمام لوگ عید الفطر کی تعطیلات پر اپنے اپنے گاﺅں عید منانے آئے تھے اور اب مزدوری کے لیے واپس کراچی جا رہے تھے۔

انڈس ہائی وے: ٹریفک حادثے میں کراچی جا رہے 17 محنت کش ہلاک

صوبہ سندھ کے انڈس ہائی وے پر بدھ کی دوپہر ٹریفک کے ایک حادثہ میں 17 افراد کی ہلاکت کی تصدیق ہو گئی ہے۔

حکام کی جانب سے ابتدائی طور پر 15 افراد کی ہلاکت کا بتایا گیا تھا تاہم حیدرآباد کے ایک سرکاری ہسپتال میں داخل سات زخمیوں میں سے دو زخمی بھی بعد میں ہلاک ہو گئے۔

براہ راست تصادم میں گاڑی میں سوار ایک خاتون سمیت 15 مسافر ہلاک اور سات مسافر شدید زخمی ہوئے۔ زخمیوں کو حیدرآباد کے لیاقت میڈیکل یونیورسٹی ہسپتال میں علاج کے لیے داخل کر دیا گیا ہے جبکہ ہلاک ہونے والے افراد موقع پر ہی دم توڑ گئے تھے۔

ضلع جامشورو کے علاقے خانوٹ میں واقع کوئلے کی کانوں سے کوئلہ بھر کر 10 وہیل ٹرک پنجاب کی طرف جا رہا تھا۔ اس ٹرک سے موٹر وے پولس کو جو ڈرائیونگ لائسنس اور قومی شناختی کارڈ ملا ہے اس کے مطابق ڈرائیور وحید احمد خان تھا جو حادثے کے فوری بعد ٹرک چھوڑ کر فرار ہو گیا۔

مسافروں سے بھری ہوئی گاڑی ضلع نوشہرو فیروز کے علاقے کنڈیارو سے کراچی جانے کے لیے نکلی تھی۔ گاڑی میں سوار تمام افراد محنت کش تھے جو کراچی میں کورنگی کے علاقے میں بلال کالونی میں نمک کی پیکنگ کرنے والے کارخانوں میں مزدوری کرتے تھے۔

یہ تمام لوگ عید الفطر کی تعطیلات پر اپنے اپنے گاﺅں عید منانے آئے تھے اور اب واپس جا رہے تھے۔

علاقے میں رہائش رکھنے والے مظفر عباسی کہتے ہیں کہ محنت کشوں کو بہتر معاوضہ ملتا تھا اسی لیے ان کے گاﺅں کے لوگ نمک کے کارخانوں میں کام کرنے کو ترجیح دیتے تھے۔

وہ کہتے ہیں کہ ان کے چچا زاد بھائی آصف اور معشوق بھی آپس میں چچا زاد بھائی تھے۔ ان میں سے آصف کی شادی ہونے والی تھی جبکہ معشوق کی دو سال کی بیٹی ہے۔ حادثے میں ہلاک ہونے والوں میں اکثر افراد آپس میں قریبی یا دور کے رشتے دار تھے۔

ہلاک شدگان سعید اور الطاف سگے بھائی تھے اور دونوں ہی اپنے گھر کے کفیل تھے۔ ان کے والد فالج زدہ ہونے کی وجہ سے جسمانی طور پر معذور ہیں۔

انڈس ہائی وے پر جس مقام پر حادثہ ہوا ہے وہ گذشتہ چار سال سے زیر تعمیر ہے۔ اس مقام پر سڑک میں کئی موڑ آتے ہیں جس کی وجہ سے  یہاں حادثات عام ہیں۔

موٹر وے پولس کا کہنا ہے کہ کورونا وائرس کی وجہ سے تعمیراتی کام معطل ہو گیا تھا۔ موٹر وے پولس کے ڈی ایس پی صدر الدین کا کہنا ہے کہ یہ سنگل روڈ ہے اور زیر تعمیر ہے۔

ان کے مطابق اُن کے لیے حیران کن امر یہ ہے کہ وین کے ڈرائیور بشیر سولنگی نے نامعلوم وجوہات کی بناء پر بریک ہی نہیں لگایا تھا اور سڑک پر اس گاڑی کے بریک لگانے کا کوئی نشان موجود نہیں ہے۔


Summary: اس منصوبے کا ایک بڑا حصہ ’کراچی کا آکسیجن حب‘ کہلائے جانے والے ملیر کے علاقے سے گزرے گا۔ بعض حلقوں کا الزام ہے کہ اس کا مقصد عام لوگوں کی فلاح نہیں بلکہ ڈی ایچ اے اور بحریہ ٹاؤن جیسے پوش علاقوں کو سہولت فراہم کرنا ہے۔

کراچی: ’ہمارے گھروں پر لگے سُرخ نشان ہمارے لیے موت کا پیغام ہیں‘

ہمارے اردگرد مقامی لوگوں کا ہجوم تھا جو اپنے گھر کی دیواروں پر لگائے گئے سُرخ نشانات دکھا رہے تھے۔ ان کا کہنا تھا کہ یہ سڑک نہیں بلکہ ایک طوفان ہے جو ان کے گھروں کو ڈھاتا ہوا گزرے گا۔

اہم بات یہ ہے کہ یہ سڑک کراچی کے پوش علاقوں یعنی ڈیفنس ہاﺅسنگ سوسائٹی (ڈی ایچ اے)، ڈیفنس ہاﺅسنگ سٹی اور بحریہ ٹاﺅن کو آپس میں جوڑے گی۔ اس منصوبے پر پہلا الزام بھی یہی ہے کہ اس سے عوام کو کوئی فائدہ نہیں ہو گا بلکہ یہ اشرافیہ کی آبادیوں کو آپس میں ملانے کے لیے تعمیر کیا جا رہا ہے۔

دنیا بھر میں بلوچ کلچر کے حوالے سے جو بھی لٹریچر پایا جاتا ہے اسے یہاں جمع کر دیا گیا ہے۔ ہزاروں طالبعلم اور محقق اپنے کام کے لیے اس لائبریری کو بطور ریفرنس استعمال کرتے ہیں اور اس کے ساتھ ایک درجن سے زیادہ لوگ پی ایچ ڈی کی ڈگری حاصل کر چکے ہیں۔

اس منصوبے کا ایک بڑا حصہ ملیر ضلع سے گزرے گا اور شہریوں کے ساتھ ساتھ ماہرین کے احتجاج کی بھی یہی بڑی وجہ ہے۔ کراچی کے ملیر ضلع کو ’کراچی کا آکسیجن حب‘ بھی کہا جاتا ہے۔ اس سرسبز ضلع میں کراچی کے قدیم ترین سندھی اور بلوچ باشندے آباد ہیں اور ان کا ذریعہ معاش کھیتی باڑی ہے۔

وہ کہتے ہیں کہ اس حوالے سے کوئی تفصیل نہیں دی گئی کہ گھر اور زمینوں کے عوض کیا معاوضہ ادا کیا جائے گا۔ اسلم صاحب کا کہنا تھا کہ ایک ایکڑ زمین کی قیمت کروڑوں میں ہے جبکہ 122 گز کا رہائشی پلاٹ 60 سے70 لاکھ کا ہے۔

بہت سے ماہرین نے اس منصوبے پر تبصرے سے گریز کیا جبکہ کچھ کا کہنا ہے کہ یہ سڑک پوش علاقوں یعنی ڈی ایچ اے، بحریہ ٹاﺅن اور ڈی ایچ اے سٹی کو ملائے گی۔

ماحولیاتی ماہرین سوال کرتے ہیں کہ اس سڑک سے عوام کو کیا فائدہ ہو سکتا ہے۔ ان کا خیال ہے کہ اس پر پبلک ٹرانسپورٹ تو چلے گی نہیں اور جو اس سڑک پر سفر کریں گے وہ گاڑیوں میں سفر کریں گے۔ شہر کے وہ علاقے جہاں ٹریفک گنجان ہوتی ہے ان کا اس سڑک سے کوئی تعلق نہیں۔

ای ایم سی کے سیّد عمر عارف، جن کی کمپنی نے ملیر ایکسپریس وے کا ای آئی اے (ماحولیاتی جائزہ) انجام دیا، کا کہنا ہے کہ گھروں پر جو نشانات لگائے گئے ہیں وہ سروے کی ایک تکنیک ہے اور اس کا ہرگز مطلب یہ نہیں کہ وہ گھر گرائے جائیں گے۔

ان کا کہنا ہے کہ ’اب ہم نے منصوبے کو بہتر کیا اور اب سڑک کے راستے میں صرف آٹھ سے 10 گھر آ رہے ہیں۔ ای آئی اے چونکہ ابھی تک منظور نہیں ہوائ اس لیے ہم نے ابھی سائٹ پر کوئی کام شروع نہیں کیا بلکہ صرف کچرا اٹھایا۔‘


Summary: سوشل میڈیا میں دو نایاب ہرنوں کے شکار کی ویڈیو وائرل ہونے کے بعد پاکستان کے صوبہ سندھ کے محکمہ جنگلی حیات نے نایاب ہرنوں کا غیر قانونی شکار کرنے کی تحقیقات کا حکم جاری کر دیا ہے۔

نایاب چنکارا ہرنوں کے شکار کی ویڈیو وائرل، لوگوں کے غم و غصے کے بعد تحقیقات کا حکم

پاکستان کے صوبہ سندھ کے محکمہ جنگلی حیات نے دو نایاب چنکارا ہرنوں کا غیر قانونی شکار کرنے کی تحقیقات کا حکم جاری کر دیا ہے۔ تحقیقاتی کمیٹی اس بات کا بھی تعین کرے گی کہ یہ واقعہ صوبہ سندھ میں پیش آیا بھی ہے یا نہیں۔

سوشل میڈیا ویب سائٹ ٹوئٹر پر ایسی ویڈیوز وائرل ہو رہی ہیں جن میں بعض افراد ان ہرنوں کا شکار کر رہے ہیں۔

ٹوئٹر پر شیئر ہونے والی ویڈیو میں نظر آتا ہے کہ ایک لانگ رینج رائفل سے ایک شخص گاڑی میں بیٹھ کر ویرانے میں موجود ایک ہرن کا نشانہ لگاتا ہے اور فائر ہوتے ہی ہرن زخمی ہو کر زمین پر گر پڑتا ہے، اس کے بعد ایک دوسرے ہرن کا نشانہ لیا جاتا ہے اور وہ بھی گولی لگنے کے فوراً بعد گر کر کراہنے لگتا ہے۔

سوشل میڈیا پر صارفین نے اس ویڈیو پر شدید ناراضی کا اظہار کیا اور بعض نے ناظم جوکھیو کے قتل کا بھی حوالہ دیا جنھوں نے عرب شکاریوں کو شکار سے روکا تھا اور بعد میں اس کی تشدد کے باعث موت واقع ہوگئی تھی۔

سوشل میڈیا پر ویڈیو وائرل ہونے اور عوامی دباؤ کے بعد سندھ کے محکمہ جنگلی حیات نے تحقیقات کا حکم جاری کیا ہے جس میں بتایا گیا ہے کہ سوشل میڈیا پر آنے والی ویڈیو میں کراچی کے رہائشی نے دو ہرنوں کا شکار کیا ہے۔

سندھ میں جنگلی حیات کے قانون کے تحت جنگلی جانوروں اور پرندوں کو تحفظ حاصل ہے، ان میں سے بعض کے شکار کے اجازت نامے جاری کیے جاتے ہیں، جبکہ چنکارا ہرن ان جنگلی حیات میں شامل ہے جن کی نسل خطرے سے دوچار ہے اور اس کے شکار پر مکمل پابندی ہے۔

تحقیقاتی کمیٹی کے ٹرمز آف ریفرنسز کے مطابق ویڈیو کا فورنزک تجزیہ کرایا جائے گا، ویڈیو میں نظر آنے والے شخص کی مزید تفصیلات حاصل کی جائیں گی اور ان کا بیان ریکارڈ ہو گا، اس بات کا تعین کیا جائے گا اور شواہد اکٹھا کیے جائیں گے کہ کیا یہ شکار سندھ کی حدود میں کیا گیا ہے۔

تحقیقاتی حکم نامے کے مطابق اگر شکاری پر الزام ثابت ہوتا ہے تو سندھ میں جنگلی حیات کے تحفظ کے قانون کے مطابق کارروائی کا آغاز کیا جائے گا۔

پاکستان کے جنگلات میں اس وقت کل 585 چنکارا ہرن موجود ہیں، اس کا انکشاف پاکستان کی وزارت موسمیاتی تبدیلی کی جانب سے کرائے گئے سروے میں کیا گیا تھا۔

ماحول کے بقا کے لیے کام کرنے والے ادارے ڈبلیو ڈبلیو ایف کے معاون محمد معظم خان کے مطابق چنکارا ہرن ریتیلے اور پہاڑی و میدانی علاقوں میں پائے جاتے ہیں اور ان کی تعداد میں واضح کمی ہو رہی ہے۔


Summary: سندھ پولیس نے کراچی میں انسداد دہشت گردی کی ایک عدالت کو بتایا ہے کہ ناظم جوکھیو کے قتل کیس میں رکن قومی اسمبلی جام عبدالکریم، رکن صوبائی اسمبلی جام اویس گہرام سمیت 13 ملزمان کے نام شہادت کی عدم دستیابی کی بنیاد پر خارج کر دیے جائیں۔

ناظم جوکھیو قتل کیس: پولیس کی جانب سے رکن قومی اور صوبائی اسمبلی کے نام خارج کرنے کی سفارش

بی بی سی سے بات کرتے ہوئے تفتیشی افسر سراج لاشاری نے کہا کہ شہادت کی عدم دستیابی پر کالم ٹو میں یہ نام شامل کیے گئے ہیں اور اب یہ عدالت کی صوابدید پر ہے کہ انھیں شامل رکھتی ہے یا خارج کردیتی ہے۔

پولیس کے حتمی چالان میں عدالت کو بتایا گیا ہے کہ مقدمے میں ایک ملزم نیاز سالار کو مفرور قرار دیا گیا ہے جبکہ دو ملزمان حیدر علی اور میر علی پولیس کی حراست میں ہیں۔

رکن قومی اسمبلی جام عبدالکریم، رکن صوبائی اسمبلی جام اویس گہرام سمیت جن 13 ملزمان کے نام خارج کیے گئے ہیں ان میں محمد سلیم، محمد دودا خان، محمد سومار، عبد الرزاق، جمال ، محمد معراج ، محمد خان، محمد اسحاق، احمد خان، عطا محمد اور محمد زاہد شامل ہیں۔

نوجوان ناظم جوکھیو کے لواحقین نے الزام عائد کیا تھا کہ ناظم نے چند غیر ملکی شکاریوں کو اپنے علاقے میں تلور کے شکار سے روکا تھا اور ان کی ویڈیو بنائی تھی جس کے بعد انھیں مبینہ طور پر تشدد کا نشانہ بنایا گیا جس سے وہ ہلاک ہو گئے۔

ہلاک ہونے والے نوجوان ناظم الدین کے بھائی افضل احمد جوکھیو نے گذشتہ برس ایف آئی آر میں مؤقف اختیار کیا تھا کہ وہ سالار گوٹھ ضلع ملیر کے رہائشی ہیں اور کچھ غیر ملکی شہری تلور کے شکار کے سلسلے میں ان کے گاؤں آئے تھے جس پر انھوں نے اور ان کے بھائی ناظم نے ان غیر ملکی شہریوں کو گاؤں میں شکار کرنے سے روکا اور ان کی ویڈیو بنائی جس کے بعد وہ غیر ملکی وہاں سے چلے گئے۔

درخواست گزار نے پولیس ایف آئی آر میں الزام عائد کیا تھا کہ رات کو گیارہ بجے انھیں اور ان کے بھائی ناظم کو پیپلز پارٹی کے رکن اسمبلی جام اویس عرف گہرام نے طلب کیا اور جب وہ وہاں پہنچے تو جام اویس نے اپنے لوگوں کے ساتھ مل کر ان کے بھائی پر ڈنڈوں سے تشدد کر کے اسے ہلاک کر دیا۔

ایف آئی آر میں ڈیوٹی پر موجود پولیس افسر یونس بٹ نے کہا تھا کہ انھیں معراج نامی شخص نے ٹیلیفون پر اطلاع دی تھی کہ جام گوٹھ میں جام ہاؤس کے باہر ایک تشدد زدہ لاش موجود ہے جسے چھیپا ایمبولینس کے ذریعے جناح ہسپتال منتقل کیا گیا۔

ناظم جوکھیو قتل کیس کے تفتیشی افسر نے چالان میں بتایا ہے کہ متحدہ عرب امارات کے حکمران خاندان سے تعلق رکھنے والے افراد ہر سال اپنے ساتھیوں کے ساتھ سندھ کے ضلع ٹھٹھہ میں شکار کے لیے آتے ہیں۔ انھیں حکومت پاکستان کی اجازت حاصل ہوتی ہے اور وہ سالانہ فیس بھی ادا کرتے ہیں۔


Summary: آئینی و قانونی ماہرین کے مطابق اٹھارویں ترمیم کے بعد صوبائی اسمبلی تحلیل کرنا وزیر اعلیٰ کا اختیار ہے اور جو صوبوں اپنی اسمبلیوں کی آئینی مدت مکمل کرنا چاہیں تو انھیں کوئی نہیں روک سکتا۔

قومی اسمبلی تحلیل ہونے کے بعد صوبائی اسمبلیوں کا مستقبل کیا ہو گا؟

واضح رہے کہ اپوزیشن جماعتوں نے وزیر اعظم عمران خان کے تحریک عدم اعتماد جمع کروا رکھی تھی اور آئینی ماہرین کے مطابق جب کسی وزیر اعظم کے خلاف عدم اعتماد کی تحریک آ جائے تو وہ اسمبلی تحلیل کرنے کا اختیار کھو دیتا ہے۔

وفاق میں ہونے والی سیاسی ہلچل کے اثرات ملک بھر دیکھے جا سکتے ہیں۔ قومی اسمبلی تحلیل ہونے اور اگلے نوے روز میں انتخابات ہونے کے اعلان کے بعد ایک اہم سوال سامنے آیا ہے کہ اس صورتحال میں ملک کی صوبائی اسمبلیوں کا مستقبل کیا ہو گا؟ کیا صوبائی اسمبلیاں بھی تحلیل کر کے وہاں نئے انتخابات ہوں گے یا کوئی بھی صوبہ اپنے طور اپنی اسمبلی کی آئینی مدت پوری کرنے کا فیصلہ کر سکتا ہے؟

ایسے میں کیا تحریک انصاف کی حکومت چھ اپریل کو ہونے والی ووٹنگ سے قبل صوبائی اسمبلی کو تحلیل کر سکتی ہے تو اس کا طریقہ کار کیا ہو گا یا کیا حزب اختلاف کے امیدوار حمزہ شہباز ووٹنگ میں منتخب ہو جانے کے بعد صوبائی اسمبلی کی آئینی مدت پوری کر سکتے ہیں؟

عام حالات میں کسی بھی صوبے کا وزیر اعلیٰ صوبائی گورنر کو یہ سفارش بھیج سکتا ہیں کہ اسمبلیاں تحلیل کر دی جائیں۔ لیکن کیونکہ عثمان بزدار کے خلاف بھی تحریک عدم اعتماد جمع کروائی جا چکی ہے لہذا آئین انھیں یہ اختیار نہیں دیتا کہ وہ گورنر کو اسمبلی تحلیل کرنے کی تجویز دے سکیں۔

اس سوال کے جواب احمد بلال کا کہنا تھا کہ آئینی طور ابھی تک تمام صوبوں کے پاس ڈیڑھ سال کی مدت باقی ہے۔ صوبہ خیبرپختونخوا میں پاکستان تحریک انصاف کی حکومت ہے اور وہاں صوبائی وزیر اعلیٰ اراکین اسمبلی سے مشاورت کے بعد اسمبلی تحلیل کرنے کی تجویز گورنر کو دے سکتے ہیں۔

ان کے مطابق ’لیکن دیگر صوبے جیسا کہ سندھ اور بلوچستان میں تحریک انصاف کی حکومت نہیں ہے۔ اس لیے اگر یہ صوبے فیصلہ کرتے ہیں کہ ہم اسمبلی تحلیل نہیں کریں گے اور اپنی آئینی مدت پوری کریں گے تو آئین میں کوئی ایسا طریقہ موجود نہیں کہ انھیں اس عمل روکا جا سکے۔‘

ان کا مزید کہنا تھا کہ ’اگر حکومت گورنر کے ذریعے کچھ کرنے کا سوچے گی تو یہ بات یاد رکھنی بھی ضروری ہے کہ گورنر بھی یہ عمل اپنے طور پر نہیں کر سکتا بلکہ اس کے لیے وزیر اعلیٰ کا اسمبلی تحلیل کرنے کی تجویز دینا لازمی ہے۔‘

بلوچستان کی مخلوط حکومت میں سب سے بڑی جماعت بلوچستان عوامی پارٹی کے ترجمان اور وزیر برائے مواصلات و تعمیرات سردار عبدالرحمان کھیتران سے جب یہ سوال پوچھا گیا تو اُن کا کہنا تھا کہ 18ویں ترمیم کے بعد صوبائی اسمبلیوں کو توڑنے کے اختیارات صرف اور صرف وزیر اعلیٰ کے پاس ہوتے ہیں۔

ان کا کہنا تھا کہ اٹھارویں ترمیم کے تحت قومی اسمبلی کو صدر وزیر اعظم کی تجویز پر توڑ سکتا ہے لیکن اس کا اثر کسی صوبے پر نہیں پڑتا ہے بلکہ صوبائی اسمبلیوں کو وزرائے اعلیٰ کی تجاویز پر گورنر ہی تحلیل کر سکتے ہیں۔